قڵێشی لێو یان لێوی شەکری • Dr. Akbar Bayat\nقڵێشی لێو یان لێوی شەکری\nقڵێشی لێو یان لێوی شەکری چییە؟\nگۆڕانکارییەکانی تەنراوەگەلی دەوروبەری دەم لە ئەوانەدا کە لێوشەکرین\nکاریگەریی قڵێشی لێو لەسەر ڕواڵەتی لووت\nناکۆکییەکانی پەیوەست بە قڵێشی لێوەوە\nدەرەنجامە ناڕاستەوخۆکانی قڵێشی لێو\nتەمەنی گونجاو بۆ چاکبوونەوەی قڵێشی لێو\nپێویستبوونی گۆڕانکاری لەسەر شوێنی نەشتەرگەری لەدوای چاکبوونەوەی قڵێشی لێو\nقڵێشی لێو بە حاڵەتێک دەڵێن کە لەکاتی کۆرپەلەبووندا لێوی سەرەوە بەڕێک‌وپێکی پێکناهێنرێت و یەک یان دوو قڵێشی تێدا دروست دەبێت. لەوانەیە بچووک بێت و بەشێک لە لێو تووش بکات.(وێنەی ١ لای چەپەوە) بەڵام هەندێک جاریش لەوانەیە گەورە بێت و هەتا کونی لووتیش بگرێتە بەر.(وێنەی ١ لای ڕاستەوە). بەپێی ئامارە نێودەوڵەتییەکان، قڵێشی لێو لە کوڕەکاندا زیاتر بەدی دەکرێت بەڵام ئەو توێژینەوانەی کە لە ئێراندا کراون دەریدەخەن کە تەشەنەی لەناو کچاندا تا ڕادەیەک زیاتر بووە. لە زۆربەی کاتەکاندا قڵێشی لێو تاک‌لایەنەیە بەڵام جرجاارە وەک دوولایەنەش دەبینرێت.(وێنەی ٢)\nلەکاتی ئاساییدا، ماسولکەی دەوری دەم وەک بازنەیەکی تەواوە(وێنەی ٣) و ئەم بابەتە دەبێتە هۆی ئەوەی کە بە گرژبوونی ئەم ماسولکەیە دەم تەواو دەبەسترێت و بە گرژبوونەوەی زیاتری، لێوەکان وەک خونچەیان لێدێت. بە گرژبوونەوەی ئەم ماسولکەیە، نەک تەنیا دەم داناخرێت بەڵکو لێوارەکانی قڵێشەکە مەودایەکی زیاتر لە نێوانیاندا دروست دەبێت. ئەم دۆخە دەبێتە هۆی ئەوەی کە لە ڕوانگەی ڕوومەتەوە ڕەوشێکی نەباش بۆ نەخۆشەکە بێتە ئاراوە. (وێنەی ٤)\nلەو خاڵانەدا کە قڵێشی لێو تەواو بێت و هەتا کونالووت بگرێتە بەر، کۆتایی ماسولکەکانی لێو کە لە هەردوولای قڵێشەکەوەن، گرێ دەدرێنە دوو لێواری کونالووتەوە. ئەم بابەتە دەبێتە هۆی ئەوەی کە بە هەر گرژبوونەوەیەکی ماسولکەی لێو، کونالووت لەهەردوولاوە بکێشرێت و دواجار کونالووت لە لایەنی تووشبووەوە، گەورەتر و پانتر ببێتەوە لە لایەنی تەندروست. (وێنەی ٥)\nلە قڵێشی لێوی تەواودا، زۆرجار ئێسکی ژێرەوەی قڵێشی لێو پێک‌ناهێنرێت و یان بەباشی گەشەناکات و بەهەمان شێوە کە لە وێنەی لای خوارەوەدا دەبینرێت دەبێتە هۆی لەدواترەوەبوونی کونالووتی لایەنی تووشبوو لەچاو لایەنی تەندروست.\nیەکێک لە هەرە باوترین ناکۆکییەکان کە لەگەڵ قڵێشی لێودا دەبینرێت قڵێشی ناوەوەی دەمە( کە لە بەشێکیتردا باسی لەسەر کراوە). لەم کەسانەدا، ناوەوەی دەم پێکناهێنرێت و دەبێتە هۆی هاتنە ئارای پەیوەندییەکی ناسروشتی لەنێوان لووت و دەمدا (وێنەی ٦)\nبەخۆشحاڵییەوە لە کۆرپەیەکدا کە ناوەوەی دەمی تەندروستە و بەس تووشی قڵێشی لێو بووە، زۆرجار کێشەیەکی ئەوتۆی نییە لە مژینی مەمک و خواردنی شیردا و کۆرپە دەتوانێت شیری دایک بخوات. لە زۆربەی کاتەکاندا، ڕواڵەت و گەشەی ددانەکان لە تاکی تووشبوو بە قڵێشی لێودا، ناسروشتییە و پێویستی بە جۆرە چارەسەرگەلێکی تایبەت بە خۆ هەیە.\nلە کۆرپەگەلێکدا کە تووشی قڵێشی لێون، ئەگەری بوونی ناکۆکیگەلێکیتریش هەیە لە بەشە جۆراوجۆرەکانی لەشدا( فۆرمی کەللەسەر، چاو، دڵ و …). هەربۆیە پژیشکێک کە بۆ یەکەمجار کۆرپەکە دەپشکنێت دەبێ ئاگاداری ئەم بابەتە بێت و کۆرپەکە لە هەموو بوارەکاندا بخاتە بەر پشکنین.\nکاریگەرییە ڕۆحی و دەروونییەکانی قڵێشی لێو، سەرەتا دایک‌وباوک دەخاتە ژێرڕکێفی خۆیەوە. بەپێی پێگەی کلتووری و کۆمەڵایەتی هەر بنەماڵەیەکەوە ئەم کاریگەرییانە جیاوازن. گەر دایک‌وباوک تووشی داڕمان و بێ‌هیوایی ببن، لەوانەیە گوێنەدان بە کۆرپەکە و بەدوادانەچوونی ڕەوتی چارەسەرکردن، دەرەنجامەکانی قڵێشی لێو لە منداڵدا ئەوەندەیتر توند و تۆخ بکاتەوە.\nبەخۆشحاڵییەوە ئەم مناڵانە زیرەکیی سروشتییان هەیە و لە ڕوانگەی بەهرە و تواناکانەوە هیچ جیاوازییەکیان لەگەڵ هاوتەمەنەکانی خۆیاندا نییە. من لەگەڵ گەلێک خوێندکاردا پەیوەندیم هەبووە کە هاتوون بۆ چاککردنەوەی وردترین و بچووکترین کاریگەرییە بەجێماوەکانی قڵێشی لێو، لەلایەکی ترەوە هەندێکجار شتانێک هاتوونەتە بەردەستم کە هەتا تەمەنی ٢٣ساڵان بۆ چاککردنەوەیان هیچ هەوڵێک نەدرابوو. گەر کەمێک سەرننج بدەین بە سانایی بۆمان دەردەکەوێت کە زۆربەی ئەوان لە بەشەکانیتری دەموچاودا جوانیگەلێکیان هەیە کە ئەم کەمایەسییەی لێو دەشارێتەوە. جێگەی خۆشحاڵییە کە بە پشت بەستن بە زانست و تەکنەلۆژیای ئەمڕۆکەوە، تاکی تووشبوو بە قڵێشی لێو دەتوانێت جوانیی خۆی بگەڕێنێتەوە و ژیانێکی تەواو تەواو ئاسایی هەبێت.\nسەرەڕای ئەوەی کە دەتوانین لە ڕۆژانی سەرەتایی ژیاندا قڵێشی لێو چاک بکەینەوە بەڵام وەک پێشنیار دەکرێت واباشترە کە چاککردنەوەی سەرەتایی لە تەمەنی سێ‌مانگاندا بکرێت. لەم تەمەنەدا کۆرپەکە رەوشێکی لەشیی باشتری هەیە بۆ نەشتەرگەریکردن. لە چاکبوونەوەی قڵێشی لێودا دەکرێت هەندێک کار لەسەر ئەوە بکرێت کە بەدفەڕیی دروستبوو ل لووتدا بگۆڕدرێت و چاک ببێتەوە، کە هەر ئەمە خۆی دەتوانێت دەرەنجامی نەشتەرگەریی دوایی باشتر بکاتەوە.\nلەدوای ئەمەی کە قڵێشی لێو چاککرایەوە، شوێنی نەشتەرگەرییەکە بە گەورەبوونی منداڵەکە گەورەتر دەبێت و ئەمە دەبێتە هۆی زیاتر بینرانی کاریگەرییەکانی نەشتەرگەریی پێشوو. سەرەڕای ئەمە، بەدفەڕیی لووتی بەرهەمهاتوو لە قڵێشی لێویش لەگەڵ گەورەبوونی مناڵەکەدا زیاتر دەبێت و زیاتر خۆی دەردەخات. هەربۆیە لە زۆربەی کاتەکاندا پێویستە کە لەدوای باڵقبوون گۆڕانکاریگەلێک لە شوێنی نەشتەرگەریی پێشوو و لە چەن قۆناخدا بێتە ئاراوە و ئەوانەی کە بە بەدواداچوونی بەردەوام ئەم قۆناخانە تێدەپەڕێنن ئاکامێکی باشتر وەردەگرن. ( وێنەکانی ٧ و ٨)


👁 ئی بابەتە 5,550 جارێ وینیان\n📊 16 پێشێلکاری و توندوتیژی دژی رۆژنامەنوسان ئەنجامدراوە ئامار و ڕاپەرسی\n📅 کاتوو تۆمارکەردەی Mar 29 2018 4:58PM\nدواڕۆژ، کۆچەر عەلی نەقیبی سەندیکای رۆژنامەنوسانی [ زیاتەر... 👁] ✖ ✖ 0 0 ✔ 99% ✍ هـ.ب. 29-3-2018 16:58:26\n📊 187 ڕۆژنامەوان لە زیندانەکانی تورکیادان ئامار و ڕاپەرسی\n📅 کاتوو تۆمارکەردەی Sep 3 2018 7:54PM\nدەستپێشخەریی ڕۆژنامەوانانی ئازاد لە بینای لقی ئامە [ زیاتەر... 👁] ✖ ✖ ✖ 0 1 ✔ 91% ✍ هـ.ب. 3-9-2018 19:54:09\n📊 192 ڕۆژنامەوان لە زیندانەکانی تورکیادان ئامار و ڕاپەرسی\n📅 کاتوو تۆمارکەردەی Jun 3 2018 11:43PM\n👁 ئی بابەتە 2,103 جارێ وینیان\nدەستپێشخەریی ڕۆژنامەوانانی ئازاد - OGÎ ئەمڕۆ ڕاپۆر [ زیاتەر... 👁] ✖ ✖ ✖ 0 0 ✔ 91% ✍ هـ.ب. 3-6-2018 23:43:56\n📊 235 هەزار و 888 کەس لە زیندانەکانی تورکیادان ئامار و ڕاپەرسی\n📅 کاتوو تۆمارکەردەی Feb 9 2018 11:15AM\n👁 ئی بابەتە 2,532 جارێ وینیان\nبەڕێوبەری گشتی زیندان و گرتوخانەکانی تورکیا رایگەی [ زیاتەر... 👁] ✖ ✖ ✖ 0 1 ✔ 93% ✍ س.ئـ. 9-2-2018 11:15:13\n📊 24٪ی ئەو کەسانەی کە لە شەش مانگی ڕابردوو لە وڵاتی ئێران لەسێدارە دراون، هاووڵاتیی کورد بوون ئامار و ڕاپەرسی\n📅 کاتوو تۆمارکەردەی Jul 15 2020 12:59PM\n👁 ئی بابەتە 290 جارێ وینیان\nبە پشتبەستن بە ئاماری تۆمارکراو لە ناوەندی ئامار و [ زیاتەر... 👁] ✖ ✖ 0 2 ✔ 99% ✍ ر.هـ. 15-7-2020 12:59:18\n📅 کاتوو تۆمارکەردەی Oct 13 2018 10:22AM\nبەرپرسێکی شاری سەرپێلی زەها ئاشکرایدەکات کە لەئێست [ زیاتەر... 👁] ✖ ✖ ✖ 0 1 ✔ 93% ✍ هـ.ب. 13-10-2018 10:22:38\n👁 ئی بابەتە 245 جارێ وینیان


2018-05-25 [07:47 AM]\nڕۆژنامه‌نووس و شاعير و نووسه‌ر و بێژه‌رى ناسراوی راديۆى ده‌نگى ئه‌مريكا بەشی کوردی، (خه‌ڵه‌فی زێبارى) كۆچى دوايی كرد.\nئەحمەد زێباری هاوکاری خەڵەف زێباریە لە دەنگی ئەمەریکا بە ئاژانسی هەواڵی زاگرۆسی راگەیاند : هەڵبەستڤان و ڕۆژنامەنووسی ناسراوی کورد خەڵەفی زێباری لەنێو خانەوادەکەیدا لە واشنتۆن بەهۆی ململانێیەکی سەخت لەگەڵ نەخۆشیەکەیدا لە تەمەنی حەفتا ساڵیدا کۆچی دوایی دەکات .\nئەحمەد زێباری هەروەها دەشڵێت هاوکارم خەڵەفی زێباری یەکێک لە دامەزرێنەرانی ڕادیۆی دەنگی ئەمەریکا بەشی کوردی بوو خاوەنی دوو پەرتۆکی شیعریە بەناوەکانی (وارێ شێران) و (زێڕێ ڕەش) بەهۆی کارامەیی و خەبات و تێکۆشانی بۆ میلەتەکەی لەسەر بریار و ڕاسپاردەی سەڵاحەدین دەمیرتاش هاوسەرۆکی هەدەپە شەقامێکی گەورە لە شاری دیاربەکری وڵاتی تورکیا بەناوی خەڵەف زێباری دەکات.\nخه‌له‌ف زێبارى له ژيانى پيشه‌يى خۆيدا خاوه‌نى پێگه‌يه‌كى ديارى ئه‌ده‌بى و رۆشنبيرى و هونه‌رى بووه و زۆرێك له هه‌ڵبه‌سته‌كانى له لايه‌ن گۆرانيبێژانى كورده‌وه كراونه‌ته گۆرانى. بۆ‌یەکەم جار لەساڵی 1968 هونراوەی (دەما من تۆ دیتی نەسرین) دەڵێت دواتر هونەرمەندی ناوداری کورد (محەمەد شێخۆ) دەکاتە گۆرانی.\nپارچه هه‌ڵبه‌ستێکی سەرنجی زۆری هەوادارانی بەلای خویدا کێشاوە کاتێک دەڵێت (ئه‌ى گوندى من) به يه‌كێك له هه‌ڵبه‌سته به‌ناوبانگه‌كانى هه‌ژمار ده‌كرێت كه تێيدا سۆزى خۆى بۆ گونده‌كانى كوردستان ده‌ردەبڕێت.\nكۆچكردوو له ده‌يه‌ى حه‌فتاكانى سه‌ده‌ى رابردوو بەدیاریکراوی لەساڵانی حەفتاکان، يه‌كێك له بێژه‌ره دياره‌كانى ئێزگه‌ى (ده‌نگى كوردستان) دەبێت له ناو پردانى سنوورى حاجى ئۆمه‌ران.\nتەرمی رۆژنامه‌نووس و شاعير و نووسه‌ر و بێژه‌رى دياری کورد (خه‌له‌ف زێبارى) لە گۆڕستانی ڤێرجینیا لە وڵاتی ئەمریکا دەنێژرێت.


مەریوان، بەهەشتی باڵندەکان - RojNews\nمەریوان، بەهەشتی باڵندەکان\nرۆژنیوز - مەریوان\nبە هاتنی وەرزی سەرما، سەدان هەزار باڵندە لە جۆرە جیاوازەکان بەرەو دەریاچەی زرێباری مەریوانی سەربە پارێزگای سنەی ڕۆژهەڵاتی کوردستان کۆچ دەکەن تا بەهار لەوێ دەمێننەوە.\nباڵندەکان بەهۆی ئەوەی لە وەرزی سەرمادا بە سەختی دەتوانن خواردن بە دەست بێنن، ڕوودەکەنە دەریاچەی زرێبار، کە لە بواری خواردن بۆ ئەو باڵندانە دەوڵەمەندە.\nشاری مەیوان وەک یەکێک لە شارە گەشتیارییەکانی ڕۆژهەڵاتی کوردستان و ئێران دەناسرێت، ئەویش بەهۆی کلتوری خەڵکەکەیەتی بۆ پاراستنی ژینگە، دەریاچەی زرێبار و دارستانەکانی دەوروبەری مەریوان ساڵانە هەزاران گەشتیار ڕادەکێشنە ئەو شارە.\nشارەکە ژینگەیەکی ئارام و پارێزراوی بۆ باڵندەکان و هەموو ئاژەڵەکان لە دەوروبەری مەریواندا هەیە، ئەوەش وایکردووە باڵندەکان لە هەموو جۆرەکانیان لە وەرزی سەرمادا ڕووبکەنە شارەکە و مەریوان بکەنە بەهەشتێک بۆ باڵندەکان.\nیەکێک لەو جۆرە باڵندانەی کۆچیان کردووەتە دەریاچەی مەریوان، بەناوی چەنگەر دەناسرێن و بەپێی ئاماری فەرمانگەی پاراستنی ژینگەی مەریوان، ئێستا دەیان هەزار لەو باڵندەیە لە دەریاچەی مەریوان و دەورووبەریدا دەژین.


توركیا : ڕێگە بەفرۆشتنی كتێبەكانی دەمیرتاش نادرێت – Esta News\nتوركیا : ڕێگە بەفرۆشتنی كتێبەكانی دەمیرتاش نادرێت\nگرووپێک لە گەنجانی سەر بە پارتی نەتەوەپەرستی تورکیا (مەهەپە) هەڵیانکوتایە سەر ستاندی کتێبفرۆشێک لەنێو پێشانگایەکی کتێبدا بەهۆی ئەوەی کتێبەکانی سەڵاحەددین دەمیرتاش، هاوسەرۆکی پێشووی پارتی دیموکراتی گەلانی نمایش کردبوو.\nئێوارەی رۆژی دووشەممە، 20ی کانوونی یەکەمی 2021، گرووپێک لە رێکخستنەکانی گەنجانی مەهەپە، کە بە “نەتەوەپەرستی تووندوتیژ” ناسراون، لەنێو پێشانگای کتێب لە شارۆچکەی سەفرانبۆڵو لە پارێزگای کارابووک لە تورکیا، هەڵیانکوتایە سەر ستاندی کتێبی نووسەر هالدون ئاچکسۆز، بەهۆی ئەوەی لە ستاندەکەیدا کۆی بەرهەمەکانی سەڵاحەددین دەمیرتاشی نمایش کردبوو.\nگرووپەکە، هێرشیانکردە سەر خاوەن ستاندەکە، وێڕای سووکایەتیپێکردنی، کتێبەکانی سەڵاحەددین دەمیرتاشیان لە ستاندەکە بەڕووی خاوەنەکەیدا کێشا و بەدەم هاوار و جنێودانەوە پێیانگوت: “نابێ کتێبەکانی سەڵاحەددین دەمیرتاش لێرە بفرۆشیت”. لەکاتی تێکدانی ستاندەکەشدا، کتێبەکانی ئەتاتورکیش فرێدرانە سەر زەوی و ستاندەکەیان تێکدا.\nئەلیف کۆسە، سەرۆکی شارەوانیی شارۆچکەی سەفرانبۆڵو رایگەیاند: “بەداخەوە چەند کەسێکی سەر بە رێکخستنەکانی گەنجانی مەهەپە هەڵیانکووتایە سەر ستاندی کتێبەکانی نووسەری بەناوبانگ هالدون ئاچکسۆز. کتێبەکانی دەمیرتاشیان کێشا بەرووخساریدا و کێشەیان نایەوە و پێیانگوت، کە نابێت کتێبەکانی سەلاحەددین دەمیرتاش لەم پێشانگەیەدا بفرۆشرێن. زۆر بەداخم، کارێکی نەشیاو بوو، کە رووداوێکی لەمشێوەیە لە پێشانگای کتێب رووبدات”.\nئەلیف کۆسە راشیگەیاند: “بەهۆی ئەوەی ئەم گرووپە، لەنێو پێشانگای کتێب کێشەیان ناوەتەوە، شەش کەس دەستگیرکراون و بەمەبەستی لێکۆڵینەوە رەوانەی بنکەی پۆلیسی سەفرانبۆڵو کراون”.\nرۆژی 17ی کانوونی یەکەمی 2021، بەبۆنەی یەکەم ساڵوەگەری ناساندنی شوێنەوارێکی مێژوویی وەک میراسی کولتووری جیهانی لەلایەن رێکخراوی UNESCO، شارەوانیی شارۆچکەی سەفرانبۆڵو پێشانگایەکی کتێبی بۆ ماوەی 10 رۆژ کردەوە.\nزۆربەی دانیشتووانی ئەو شارۆچکەیە ئەندام و لایەنگری مەهەپەن، یەکەمجاریشە کتێبەکانی دەمیرتاش لەو شارۆچکەیە نمایش دەکرێن.\nكانونی یه‌كه‌م 21, 2021\nئایا مارکس گرنگی خۆی هەرماوە؟\nكانونی دووه‌م 25, 2022\nڕوسیای دوای یەکێتی سۆڤیەت\nرانێری لە پۆستەكەی دوورخرایەوە\nتەندروستیی جیهانی:چاوەڕوان دەكرێت تا مانگی ئادار 60٪ـی ئەوروپییەكان تووشی گۆڕاوی ئۆمیكرۆن ببن\nحەسەكە : 300 چەكداری داعش خۆیان بەدەستەوەدا


Silverlight چیە و بۆچى بەکاردێو سودى چیە؟ | kurditgroup\nSilverlight چیە و بۆچى بەکاردێو سودى چیە؟\nSilver light چیە و بۆچى بەکاردێو سودى چیە؟\nSilverlight ئامرازێکی مایکرۆسۆفتە، لە ٢٠٠٧ دەریکرد، کە بەجۆرێک لە جۆرەکان وەکو Adobe Flash وایە ژمارەیەک نەخشە و کردار چالاک دەکا کە نەخشە کۆنەکانی HTML پاڵپشتی ناکات،وەکو ئەنیمەیشن و ڤیدیۆ و ... هتد، بۆ دروستکردن و گەیاندنی RIA و ئەزموونەکانی دەنگ و ڕەنگ (میدیا) لەسەر وێب.\nخۆی لە ڕاستیدا زۆرێک ڕایان وایە کە هەر Silverlight بۆ ڕکابەری فلاش هات، بە واتایەکی تر کە مایکرۆسۆفت وای پێناسە دەکا: سلڤەرلایت نەوەیەکی نوێی جۆرایەتی بەرزی دەنگ و ڕەنگ دەگەیەنێ، یەکخستنی نەرمەکاڵاکانی سەر وێبیش کاری ئەوە، هەروەها مایکرۆسۆفت دەڵێ لە داهاتوودا هەموو بەکارهێنەرێکی سەر کۆمپیوتەر، کاری پێ دەبێت.\nپوختە: بێ ئیشی مایکرۆسۆفتە کە دەیەوێ جۆرێک لە ڕەگەز پەرستی دروستکا لەناو ئایتی، هەموو ئامراز و نەرمەواڵەکان هی خۆی بن و بەس. ئەگینا بوونی یا نەبوونی Silverlight لەناو کۆمپوتەرەکەت وەکو یەک وایە چونکە ژمارەیەکی کەم وێبگە بەکاری دەبا، وە ئەگەر تووشی ئەو وێبگانەش بوویت ڕووبەڕووی هیچ کێشەیەکی هەستپێکراو نابیتەوە :)\nدەست خۆش بۆ رونکردنەوەکەت زۆر سوپاس\nدوای دەستخۆشیم بۆ کاک هەڵۆی کورد!\nتەنیا یەک گەڕانت ئەنجام بدایە زانیاری تەواوت بەدەستدەکەوت.\n4 / Ahmad Saber\nراست دەکەى هەقت پێ ئەدەم زۆر داوا لێبووردن دەکەم\n5 / Shrek\nڕەگەز پەرستی لە ناو ئایتی دا !!!!!!!!!!!!!!!!!!\nلەوانەیە هاوشێوەی نیت فرەم وۆرک بێت بەس بە لوسی...\nسلڤەرلایت زۆر سەهووە هاوشێوەی نێت فرەم وۆرک بێت :)\nهەرچەندە هەردووکی بەرهەمی مایکرۆسۆفتە،\nبەڵام نێت. فرەم وۆرک دۆخ هەیە دەبێ هەبێت، واتا ئەگەر نەبێت ئەو بنچینانە ناکرێن. لەو هەموو ئاوێتانە ،وەکو [b]mscorlib[/b], [b]System[/b], [b]System.Core[/b], [b]System.Net[/b], [b]System.Runtime.Serialization[/b],\n[b]System.ServiceModel[/b], [b]System.ServiceModel.Web[/b], [b]System.Xml[/b].\nتەنها دوان لە سیلڤەرلایت پاڵپشتی دەکرێن و لە نێت ناکرێن، باقی ئەوەی دەمێنێتەوە هەیانە خودی دروستکاری نێت فرەم وۆرکە. ئەویش (کە من پێم وایە بە هەڵە) ناوی System.dll گۆڕایەوە بۆ system.dll لە سیلڤەرلایت. ئینجا لەهەر یەکێک لەو بنچینانە، جۆر هەیە، جۆری ئاشکرا و دیار، بۆ نموونە لە سلڤەرلایت خاوەنی ٤٤ جۆری ئاشکرایە کە ٤١ ـیان لە بنچینەی [b]System.Net ـین.[/b]\nجیاوازی و بەراوردەکان زۆر زیاترن و باسێکی هاوشێوەی ڕۆمانی هەیە، بەڵام پوختەکە ئەوەیە دەتوانی بڵێی نێت. فرەم وۆرک کتێبخانەیەکی سلڤەرلایتە، یانیش سەرچاوەی کانیاوەکەیە :)\nئەگەر هەر لات گرنگ بوو ماڵپەرە پاشکۆکای مایکرۆسۆفت وتاری لەمجۆرەیان زۆرە بۆ خوێندنەوە و ئەم شتانە.


📊 90%ی ئاوارەکانی لای چەپی موسڵ گەڕاونەتەوە Statistics and Surveys\n📅 Added on Jul 2 2017 3:24AM\n👁 This item has been viewed 3,604 times\nگوتەبێژی نووسینگەی سەرۆکوەزیرانی عێراق رایگەیاند، [ More... 👁] ✖ ✖ ✖ 0 1 ✔ 95% ✍ E.Î.F. 2-7-2017 3:24:40\n📊 ئاوی بەنداوی دووکان کەمیکردووە Statistics and Surveys\n📅 Added on Jul 1 2017 10:47AM\n👁 This item has been viewed 3,725 times\nگرتنەوەی ئاوی زێی بچووک لەلایەن ئێرانەوە، کاریگەری [ More... 👁] ✖ ✖ ✖ 0 2 ✔ 97% ✍ E.Î.F. 1-7-2017 10:47:36\n👫 ئۆرهان مەرجان Biography\n📅 Added on Jul 1 2017 9:21AM\n👁 This item has been viewed 9,094 times\nکوردە و خەڵکی ئامەدی باکوری کوردستانە و لە ناوچەی [ More... 👁] ✖ ✖ 0 2 ✔ 84% ✍ H.B. 1-7-2017 9:21:16\n👫 ئیسماعیل حاجی کاکۆ Biography\n📅 Added on Jul 1 2017 5:43PM\n👁 This item has been viewed 3,734 times\nتەمەنی 55 ساڵ بووە. کە لەکاتی لەوەڕاندنی مەڕەکان [ More... 👁] ✖ ✖ 0 1 ✔ 90% ✍ E.Î.F. 1-7-2017 17:43:39\n📝 ئەمنستی ئینتەرناشناڵ لەسەر سووری ئامەد هاتەدەنگ Documents\n📅 Added on Jul 1 2017 9:40AM\n👁 This item has been viewed 3,637 times\nڕێکخراوی ئەمنستی ئینتەرناشناڵ بانگەوازی چالاکی بەپ [ More... 👁] ✖ ✖ 0 1 ✔ 99% ✍ E.Î.F. 1-7-2017 9:40:36\n📊 بەبڕیارێکی عێراق لەمەودوا هەرێم ناتوانێت گەنمی ئەو ناوچانەی دەکەونە سنوری ماددەی 140ەوە وەربگرێت Statistics and Surveys\n📅 Added on Jul 2 2017 12:51AM\n👁 This item has been viewed 2,458 times\nدوای ئەوەی وەزارەتی بازرگانی عێراق نوسراوێکی رەسمی [ More... 👁] ✖ ✖ ✖ 0 1 ✔ 91% ✍ E.Î.F. 2-7-2017 0:51:07\n📝 بەرنامەی کاری کۆبونەوەی ئەمڕۆی پەرلەمان: 01-07-2018 Documents\n📅 Added on Jul 1 2018 10:41AM\n👁 This item has been viewed 1,371 times\nبەپێی حوکمەکانی بڕگە (1)ی ماددە (20) لە پەیڕەوی نا [ More... 👁] ✖ ✖ ✖ 0 1 ✔ 97% ✍ H.B. 1-7-2018 10:41:18\n📊 پیترایۆس: هەرێمی کوردستان بۆ ئەوەی ببێتە دەوڵەت پێویستە رۆژانە 800 هەزار بەرمیل نەوت هەناردە بکات Statistics and Surveys\n📅 Added on Jul 1 2017 3:28PM\n👁 This item has been viewed 2,089 times\nبەڕێوەبەری پێشووی نوسینگەی لێکۆڵینەوەی فیدراڵی رای [ More... 👁] ✖ ✖ ✖ 0 1 ✔ 89% ✍ E.Î.F. 1-7-2017 15:28:59\n📊 تۆڕی ئاوی ناوچه شاخاوییەکانی ئیدری باکووری کوردستان نۆژەنکرانەوە Statistics and Surveys\n📅 Added on Jul 1 2017 11:06AM\n👁 This item has been viewed 2,405 times\nتۆڕەکانی ئاوی خواردنەوهی ناوچەکانی ئیدری باکووری [ More... 👁] ✖ ✖ ✖ 0 1 ✔ 91% ✍ E.Î.F. 1-7-2017 11:06:56\n✌ دڵشاد مستەفا حسێن Martyrs\n📅 Added on Jul 1 2017 11:08PM\n👁 This item has been viewed 3,217 times\nخەڵکی شارۆچکەی ڕانیەیە، خێزاندارە و لە فەوجی یەکی [ More... 👁] ✖ ✖ 0 0 ✔ 92% ✍ S.E. 1-7-2017 23:08:58


نەوتهەڵگرەکان، مەترسییەکی گەورە بۆ سەر گیانی کوردستانییانن\n15:51 - 17 جۆزەردان 2719\nئاژانسی کوردپا: تانکرێکی نەوتهەڵگر، لە جادەی سنە- مەریواندا وەرگەڕا و خەسارێکی گەورەی بە ژینگەی ناوچەکە گەیاند.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ئێوارەی پێنجشەممە، ١٦ی جۆزەردان، تانکرێکی نەوتهەڵگر لە جادەی سنە- مەریواندا وەرگەڕا و جادەکەی بۆ ماوەی چەندین کاتژمێر داخست.\nبە وەرگەڕانی ئەم نەوتهەڵگرە و ڕژانی مەوادی نەوتی بۆ نێو ڕووبار، جارێکی دیکە ژینگەی ناوچەکە بەرەوڕووی هەڕەشەی جیددی بووەتەوە.\nئەم ڕووداوە، جگە لەوەی کە پیسبوونی ژینگەی ناوچەکەی لێکەوتەوە، ترافیکێکی بە درێژایی ٤٠ کیلۆمەتر دروست کرد و زیاتر لە ٤ کاتژمێر جادەکەی داخست.\nوێڕای ئەوەی کە لەم ڕۆژانەی پشوودانە، موسافرێکی زۆر سەردانی کوردستان و مەریوانیان کردووە، نەوتهەڵگرەکان زۆرتر لە هەمیشە لە هاتوچۆدان و هەڕەشە لە گیانی خەڵک دەکەن.\nساڵانە بە هۆی دۆخی نالەبار و ناستانداردبوونی جادەکانی کوردستان، چەندین ڕووداوی لەم جۆرە ڕوو دەدات کە وێڕای ئەوەی کە گیانی دەیان کەس دەگرێت، ژینگەی ناوچەکەش لەنێو دەبات.\nهەر لەم پەیوەندییەدا و لە ماوەی ساڵانی پێشدا، چالاکانی مەدەنی و ژینگەپارێزیی کوردستان، سەبارەت بە دۆخی نالەباری جادەکانی کوردستان و هاتوچۆی لەڕادەبەدەر و بێخێریی نەوتهەڵگرەکان، ناڕەزایەتییان دەربڕیبوو و لە مەریوانیشدا چەندین کەس لە لایەن هێزە نیزامییەکانی حکوومەتەوە دەسبەسەر کرابوون.


ئه‌مریكا پلانداده‌نێت بۆ سه‌رپه‌رشتیكردنی شه‌ڕكردن دژی "ده‌وڵه‌تی ئیسلامی" (داعش) سه‌رباری كشانه‌وه‌كه‌ی له سوریا، وه‌زیری ده‌ره‌وه‌ی ئه‌مریكا، مایك پۆمپیۆ چوارشه‌ممه (6 شوبات) هاوپه‌یمانانی دڵنیاكرده‌وه.\nله وتاری كردنه‌وه‌ی كۆنفرانسێكی 79 وڵاتیدا له واشنتۆن ده‌رباره‌ی شه‌ڕی دژی داعش، پۆمپیۆ داوای له وڵاتانی دیكه‌ش كرد كه كاری زیاتر بكه‌ن -- له نێویاندا یارمه‌تیدانی زیاتری سوریا و عێراق و رازیبوون به گه‌ڕاندنه‌وه‌ی توندڕه‌وه‌كان بۆ وڵاته‌كانی خۆیان كه له‌لایه‌ن هێزه‌كانی سوریای دیموكراته‌وه ده‌ستبه‌سه‌ركراون.\nپۆمپیۆ وتی: "ئه‌مریكا به‌رده‌وامده‌بێت له سه‌رپه‌رشتیكردنی له‌ناوبردنی ئه‌وانه‌ی هیچ به‌زه‌ییه‌كیان نیه."\nوتیشی: "داوا له وڵاته‌كانتان ده‌كه‌ین له‌گه‌ڵمان بن، به هه‌وڵه‌كانمان و یارمه‌تی خودا، ئه‌و رۆژه دێت كه له‌ناوبردنی داعش ده‌بێته واقعیه‌ت."\nناوبراو بڕیاره‌كه‌ی سه‌رۆك دۆناڵد تره‌مپ بۆ كشانه‌وه‌ی 2,000 سه‌ربازی ئه‌مریكی له سوریا له‌قه‌ڵه‌مدا به "له‌بنچینه‌دا گۆڕانكارییه‌كی تاكتیكی" له‌كاتێكدا تووندڕه‌وه‌كان به جیهاندا بڵاوبوونه‌ته‌وه.\nپۆمپیۆ وتی: "ئه‌مه گۆڕانكارییه‌ك نیه له ئه‌ركه سه‌ره‌كییه‌كه‌دا." وتیشی: "شه‌ڕی ئێمه پێویست ناكات هه‌میشه له‌ڕێگه‌ی سه‌ربازییه‌وه بێت."\nناوبراو وتیشی: "ئێمه پێده‌نێینه سه‌رده‌می جیهادی ناناوه‌ندییه‌وه، كه‌واته ده‌بێت چابووكیش بین له مامه‌ڵه‌كردنماندا له‌گه‌ڵی."\nپۆمپیۆ له‌گه‌ڵ به‌رپرسانی عێراقدا كۆده‌بێته‌وه له سه‌ردانێكی رانه‌گه‌یه‌ندراودا بۆ به‌غدا


کامران ساختمانگەر حوکمی ٦ ساڵ بەندکرانی بە سەردا سەپا\n17:03 - 9 December 2019\nهەنگاو: یەکێک لە چالاکانی کرێکاری خەڵکی سنە لە لایەن دەزگای دادوەریی حکوومەتی ئێرانەوە حوکمی بەندکرانی بە سەردا سەپا.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، لەماوەی ڕۆژانی ڕابردوودا، کامران ساختمانگەر، چالاکی کرێکاری خەڵکی سنە لەلایەن لقی یەکەمی دادگای شۆڕشی شاری سنەوە حوکمی ٦ ساڵ بەندکرانی بە سەردا سەپاوە.\nبەپێی ئەو حوکمە، کامران ساختمانگەر بە تۆمەتی ”ئەندامەتی لە حیزبی کۆمەڵە“ حوکمی ٥ ساڵ بەندکران و بە تۆمەتی ”پڕووپاگەندە دژی نیزام“ حوکمی ١ ساڵ بەندکرانی بە سەردا سەپاوە. بەپێی یاسای کۆکردنەوەی حوکمەکان، زۆرترین حوکم واتە حوکمی ٥ ساڵ بەندکرانی ناوبراو جێبەجێ دەکرێت.\nکامران ساختمانگەر ڕۆژی پێنجشەممە ١٤ی خەرمانانی ٩٨ (٥ی سێپتامبری ٢٠١٩) لەلایەن هێزەکانی ئیدارەی ئیتلاعات لە نزیک شاری سەقز دەستبەسەر و پاش ٣ مانگ بەندکران ڕۆژی چوارشەممە ٦ی سەرماوەز (٢٧ی نۆڤەمبر) بە دانانی بارمتەی ٢٠٠ میلیۆن تمەنی بە شێوەی کاتی ئازاد کرابوو.


“باجی ئەوەمان دا کە لە ڕیزی کەسانی چاکەکاردا بووین” – بزاڤی خزمەت\n“باجی ئەوەمان دا کە لە ڕیزی کەسانی چاکەکاردا بووین”\nمۆزەخانەی تەنکیل(ڕاگواستن) کە بە مەبەستی گەیاندنی مەغدوریەتی هاوڵاتیانی تورکیا بە ڕای گشتی دونیا بونیادنراوە، پێنجهەمین پێشانگای خۆی کردەوە.\nمۆزەخانەکە کە لە شاری هاسێلتی وڵاتی بەلجیکایە، تەنیا شوێنێکە کە هاوڵاتیانی ستەمدیدەی تورکیا باسی حاڵی خۆیانی تێدا دەکەن.\nتونجای چەتینکەیا یەکێک لەو ڕۆژنامەنوسانەی بۆ ماوەیەکی زۆر لە زیندانەکانی تورکیا ژیانی بەسەر بردووە، لەبەردەم ئامادەبوواندا باسی ئەو زوڵمەی کرد، کە لە دوای بەرواری ١٥ ی تەموزی ٢٠١٦ بەرامبەری ئەنجامدراوە.\nناوبراو باسی لەوە کرد کە لە دوای ١٥ ی تەموز، لە ڕۆژنامەکانی سەر بە دەسەڵاتدا، ئاماژە بەوە کراوە کە پێویستە دەستگیر بکرێت و پاشان دەڵێت” من سکاڵایەکم نیە بەرامبەر ئەو شتانەی بەسەرم هاتووە، باجی ئەوەماندا کە لە ڕیزی کەسانی چاکەکاردا ڕیزمان بەستووە و، منیش ئەو باجەم دا”.\nئەمینە ئاچیککۆلو، هاوسەری مامۆستا گۆکهان ئاچککۆلو کە لە کاتی دەستگیرکردنیدا ئەشکەنجە درا و گیانی لە دەستدا، لە کاتی گێڕانەوەی ڕووداوەکانی ژیانیان، فرمێسک بە چاوەکانیدا هاتە خوارەوە.\nنابراو لە بەشێکی قسەکانیدا وتی” ئازارەکان هێندە گەورەن بوون و بە دوای یەکدا دەهاتن، مەجالی ئەوەمان نەبوو بۆیان بگرین. لە کاتێکدا شۆک بووم بەوەی هاوسەرەکەم لە زینداندا گیانی لە دەستداوە، لەولاوە توشی شۆکێکی تریان کردین بەوەی لە گۆڕستانی خائینانی نیشتیماندا دەینێژن. ئێستا بەردەوامین لەوەی خەبات بۆ مافەکانی هاوسەرەکەم بکەین، داواتان لێدەکەم نرخی خۆشەویستەکانتان بزانن لەو کاتەی لە ژیاندان”.\nفاتیح یەشار ئەو هاوڵاتیەی بە تاقی تەنیا ڕزگاری بوو لەو بەلەمە هەڵگەڕاوەیەی ناو ئاوی دەریای ئیجە کە سەرجەم سەرنشینەکانی گیانیان لە دەستدا، باسی لەوە کرد کە دوای قۆناغێکی بێ واتای زوڵم و فشاری کاربەدەستان، بڕیاری جێهێشتنی وڵاتی داوە.\nیەشار زۆر ناڕەحەت بوو لە کاتی گێڕانەوەی ساتی هەڵگەڕانەوەی بەلەمەکەیان و، ئاماژەی بەوەشدا کە هیچ دڵی خۆش نەبووە بەوەی لە مەرگ ڕزگاری بووە.\nمحمد عەلی ئولوداغ، هاوسەری ئەو خانمەی ٣ زانکۆی تەواو کرد لە کاتێکدا دایکی ٣ منداڵ بوو، یەکێک بوو لە ئامادەبووانی مەراسیمەکە. هاوسەری ناوبراو لە کاتی کۆچی بۆ وڵاتی یۆنان بە هۆی ماندوویەتیەوە جەڵتەی دڵ لێیدا و گیانی لە دەستدا. ئولوداغ ئاماژەی بەوەدا کە خانمەکەی مرۆڤێکی ئایدیالیست بووە و\nپاشان وتی” هاوسەرەکەم لە کاتی دەستگیرکردن و زیندانی کردنیدا کاتێکی زۆر سەختی بەسەر بردبوو. کاتێک بە ٣ منداڵەوە بەرەو یۆنان پەڕیەوە، لەوێش ٦ مانگی بەسەر برد. لەو ماوەیەدا ٨ جار شوێنی مانەوەی گۆڕی بوو. تەواوی ئەم قۆناغانە وەهایان لێکرد جەڵتەی دڵ لێیبدات و ئیفلیج ببێت. کاتێک گەیەندرایە نەخۆشخانە، گیانی لە دەستدابوو. خۆزگە، خۆزگە، خۆزگە… من یەکێکم لەو کەسانەی برایەکی شەهیدی هەیە، ئێمە وڵاتی خۆمان خۆش دەوێت، دەمەوێت هەموو کەسێک ئەمە بزانێت”.\n71 جار بینراوە 1 جار ئەمرۆ بینراوە\nچیرۆکی مامۆستا سەمرا\nپرۆفیسۆر ئەنوەر عالەم: هیچ نیگەرانیەکم سەبارەت بە داهاتووی خزمەت نیە


ئەمڕۆ ٢٥ی ئۆکتۆبەر لەتوکیا چی دەنوسرێت؟\nبەخێرایی چاوێک بخشێنە بەنێو ھەندێ لەڕۆژنامە تورکیەکان کەدەربارەی بارزانی و ڕێفەراندۆمە بێ بنەماکەی نوسیانە:\nعەببادی دەگاتە تورکیا:\nعەببادی سەرۆک وەزیرانی عێڕاق دوای ڕێفەراندۆمەکەی باکوری عێڕاق بۆ چارەسەری بارودۆخەکە ئەمڕۆ گەیشتە ئەنکەڕا. لەمەڕ کردنەوەی دەروازەیەکی بازرگانی نوێ لەنێوان تورکیا و عێراق. ئەویش دەروازەی ئۆڤا کۆی (ova köy). عەببادی دەڵێت: پێویستمان بەڕێکەوتنی نوێ ھەیە لەگەڵ تورکیا.\nلەسەر سنوری عێڕاق و تورکیا ھێزەکانی فیدڕاڵی لەباشوری فیشخابور لەناوچەی ڕەبیعە ئۆپەراسیۆنیان بۆسەر پێشمەرگە ئەنجامدا بەمەبەستی ئامادەباشی بۆ جوڵەکردن بەرەو خابورو سێمالکا. بۆ کۆنتڕۆڵکردنی نێوان سوریاو عێڕاق، واتا ناوچەی حەسەکەو دێرک، کە ھاوسنورن لەگەڵ سێمالکاو خابور، بۆ ئەمەش ھێزی پشتیوانی زیاتر لەبەسڕەوە دێت.Yeni şefek\nبارزانی چێژی ئازادی لەگەروو نەچووە خوارەوە، ھەموو دەرگایەکی لەسەر داخرا، فەرمانبەران مووچە وەرناگرن، بارزانی بەفیتی ئیسرائیل و ئەمریکا\nڕێفەراندۆمی ئەنجامدا، بۆئازادی، کەچی تورکیاو گشت وڵاتانی درواسێی کردە دژی خۆی. کە پێشمەرگە کەرکوکی جێھێشت بیرە نەوتەکانی لەدەست چوو، مووچەی پێ نادرێ، قاسەی حکومەت بەتاڵ بوو.\nبێ ئەوەی فیشھغەکێک بتەقێنن تاکو ھەولێر ڕایان کرد، جا بۆیە ئێستا بارزانی فیشک بە فلسەوە دەنێت.(Takvim).\nشۆک لەسەر شۆک:\nجارێ بارزانی ئەو شۆکەی بیر نەچوبۆوە کەبەھۆی لەدەستدانی ئەو شوێنە ستراتیجیانەی ژێر کۆنتڕۆڵی خۆی توشی بووبوو، شۆکێکیتریشی ھاتەسەر.\nئەویش لەلایەن پارتە ئۆپۆزسیۆنەکانەوەیەو نوسراوێکی پێکھاتوو لە ٥ ماددە. بزوتنەوەی گۆڕان، کۆمەڵ و بەرەی دیموکراسی و دادگەری کە بەرھەم ساڵح سەرپەرشتی دەکات ڕاگەیەنرا. باس لەوە دەکات پەرلەمان لەژێر دەستەڵاتی حزب بێتەدەرەوەو دەزگای سەرۆکایەتی نەمێنێت و ھەڵبژاردنێکی بێ خەوش و تەزویر ئەنجام بدرێت.\nبەڵام جگە لەمانە ھەڵبژاردن بۆ ٨ مانگ دواخرا. (Yen'i mesaj).\nنەوتی کەرکوک لەھێڵە کۆنەکەوە دەگەیەنرێتە تورکیا:\nدوای چوونە ژوورەوەی ھێزە عێڕاقیەکان بۆناو کەرکوک، دوای ئەوەی تەسفیەی نەوت ڕاگیرابوو، ئێستا دەستکراوەتەوە بە کارکردن لەو مەسفایانە. ئەو ھێڵانەی کە ئیدارەی کوردی بەکاری دەھێنان ڕاگیراو لەبری ئەوە، ھێڵ و بۆڕیە کۆنان بەکاردەھێنرێن.\nئاماژە بەوەش دەدات: لەکاتی ئێستادا تەنھا دوو بیرە نەوت لەژێر کۆنتڕۆڵی ئیدارەی کوردیدا ماوە.\nلەمەخمورو ڕەبیعە پێکدادانی قوڕس ڕوویدا، لەنێوان ھێزە عێڕاقیەکان و پێشمەرگە لەڕەبیعەی نزیک سنوری سوریا شەڕێکی توند ڕوویدا، لەسەر بیرە نەوتەکان.(milliyet).\nعەببادی ئەمڕۆ دێت بۆ ئەنکەڕە:\nلەگەڵ یڵدرم کۆ دەبێتەوەباس لەیەکگرتنی عێڕاق و تورکیا دەکرێت بەشێوەیەک کەجێگیری ئەمنی و تەبایی بێتە ئاراوە. جگە لەمە باس لە قۆناغی دوای ڕێفەراندۆمە ساختەکەی بارزانی دەکرێت و ھەنگاوی ھاوبەشی نوێ لەدژی دەھاوێژرێن.\nپەرلەمانی ئیدارەی کوردی دەبوایە ١-١١ ھەڵبژاردنی سەرۆکایەتی ھەرێم و پەرلەمان بکردایە، بەڵام بۆ ٨ مانگیتر دواخرا، ٦٨ ئەندامی پەرلەمان بەشداری دانیشتنەکەبوون بۆ ئەم مەبەستە، ٦٠ ئەندام بەبەڵێ بۆ درێژکردنەوەی ئەم خولە دەنگیاندا. (Ortadoğu).\nبێ گوێدانە دەستوری حکومەتی نمەرکەزی عێراق بارزانی ڕێفەراندۆمە نایاساییەکەی ئەنجامدا، کە ئەم ڕێفەراندۆمە دژی دەستوری عێراقی فیدڕاڵی بوو.\nبەڵام ئێستا بارزانی کە کەوتۆتە حالەتێکی سەخت و دژوارو بێ پشت و پەنا بیر لەڕێکەوتن و دەستور دەکاتەوە.(Yeniakit).\nدەروازەکان و ھێڵە بۆڕیەکانی نەوت:\nلەگەڵ ھاتنی عەببادی سەرۆکوەزیرانی عێڕاق بۆ تورکیا، جوڵەی سەربازی زیادی کرد، لەکۆبوونەوەی عەببادی لەگەڵ بەرپرسانی تورکیا باس لەوەکرا کە دەروازەی سنوری ئیبڕاھیم خەلیل ببەسترێتەوە بەحکومەتی مەرکەزی عێراق و دەروازەیەکی نوێ لە (Öva Köy) بکرێتەوە. جگە لەمانە باس لە کۆنتڕۆڵکردنی ھێڵی بۆڕی نەوتی (یومرتالک)ی کەرکوکیش کرا. (Aydınlık).\nبارزانی دەیەوێت سود لەکات وەرگرێت\nدوای ڕێفەراندۆمە ساختەکەی ٢٥ی ئەیلول و شکستھێنانی پڕۆسەکە، داوا لەبارزانی کرا دەست لەکار بکێشێتەوەو بدرێتە دادگا. بارزانی بۆ ڕگاربوون لەم گرفتەی کە تێیکەوتووە ھەوڵ دەدات سود لەکات وەرگرێت.\nلەگەڵ ڕاکردنی پێشمەرگە لەو ناوچانەی کە کورد دەستی بەسەرداگرتبوو.\nدەبوایە ھەڵبژاردن لە ١-١١ ئەنجام بدرێت، بەڵام بۆ ماوەی ٨ مانگ دواخرا. بۆئەوەی لەم ڕێگەوە بارزانی خۆی قایم بکاتەوە. تاکو بتوانێت ئیدامە بەدەستەڵاتەکەی بدات.\nبزوتنەوەی گۆڕان کە بەجەمسەری ئۆپۆزسیۆن دادەنرێت داوای دەست لەکارکێشانەوەی بارزانی دەکات و ھاوکات پەرلەمانتارێکی عێڕاقیش (محمد سەیھود) گوتی دەبێ کار بۆ بەدادگا گەیاندنی بارزانی بکرێت.(Milat).\nئەوەبوو حەکیمیەتی بارزانی؟\nکوان کاوێژکارە دابەستەکانی دیوانی میر مسعود؟\nکە دیانگوت: جەنابی بارزانی بە حەکیمیەتی خۆی دەوڵەتی تورکیای کردۆتە دۆستی باشوری کوردستان.\nخەرجی دابەستەکانی بارزانی لەگاجوتێکی بن نیری زیاتربوو تەنھا بۆ درۆکردنیش لغاویان کاوێژی دەکرد. ئەدی ئێستا بۆ نقەیان لێوەنایە؟\nخۆ قابیلە باریان ھێندە قوڕس نیە؟؟؟!!!


سەرۆک کۆماری لۆبنان: سەعد حەریری ڕفێندراوە - IUVMPRESS\nبە پێی ڕاپۆرتی جام کوردی بە گێڕانەوە لە ئاژانسی ڕۆیتەرز، بەرپرسێکی باڵای لۆبنانی ڕۆژی شەممە ئەوەی ئاشکرا کردووە کە میشل عوون سەرۆک کۆماری ئەم وڵاتە بە باڵیۆزانی وڵاتانی دەرەوەی ڕاگەیاندووە کە سەعد حەریری لە سەعوودیا ڕفێندراوە و دەبێت پارێزراو بێت.\nلە کاتی دەست لە کار کێشانەوەی لەناکاوی سەعد حەیری تا ئێستا، سەرۆک کۆماری لۆبنان زنجیرە کۆبوونەوەیەکی لە گەڵ سیاسەتوانانی ئەم وڵاتە و دیپلۆماتکارانی بیانی هەبووە.\nسەرۆک کۆماری لۆبنان ڕایگەیاندووە: ئەوەی کە سەعد حەریری دەیڵێت یان ڕەنگە بیڵێت، گوزارشت لە ڕاستییەکان ناکات، ئەویش بە هۆی دیارنەبوونی چارەنووسی ناوبراو پاش دیارنەمانی لە هەفتەی ڕابردوو لە وڵاتی سەعوودیا.\nمیدیاکانی سەعوودیا چەندین وێنەی شا سەلمانیان بڵاو کردەوە کە لە شاری مەدینە بۆ ڕیاز دەگەڕایەوە.\nلە نێو ئەو کەسانەی کە پێشوازییان لە شای سەعوودیا دەکرد سەعد حەریری سەرۆک وەزیرانی لۆبنان دەبینرا کە هەفتەی ڕابردوو لە ژێر گوشارەکانی دەسەڵاتی پاشایەتی ئەم وڵاتە لە ڕیاز دەستی لە کار کێشایەوە و لەو کاتەوە بۆ لۆبنان نەگەڕاوەتەوە.\nئایا سەعوودیا هەمان سیناریۆی قەتەر لە لۆبنان دووبارە دەکاتەوە؟\nحەریری هاوکات لە گەڵ زایۆنیستەکان دژایەتی ئێران و هەوڵی ئاژاوەگێڕی دەدات\nسەرکردەیەکی باڵای داعش لە لۆبنان دەستبەسەر کرا


هه‌واڵگری فه‌ڕه‌نسا: ڕژێمی سوریا به بڕێکی زۆر هێرشه کیمیایـیه‌که‌ی ئه‌م دوایـیه‌ی ئه‌نجامداوه\nده‌زگای هه‌واڵگری فه‌ڕه‌نسـا ده‌ڵێت هێزه‌کانی سه‌ر به به‌شـار ئه‌سه‌د له‌وه‌تای مانگی چواره‌وه سێ هێرشی کیمیایی‌یان ئه‌نجامداوه، به‌ڵام ئه‌وه‌ی له 21 ی مانگی هه‌شـتدا کردوویانه به به‌رنامه و بڕێـکی زۆر بووه.\nحکومه‌تی فه‌ڕه‌نسـا ڕۆژی دووشه‌ممه ڕاپـۆرتێـکی 9 لاپه‌ڕیی له باره‌ی چه‌کی کیمیایی سوریا بڵاوکرده‌وه و تیایدا ده‌ڵێت له‌و هێرشه‌ی 21 ی مانگی هه‌شـتدا، ئه‌وه‌ی کرایه سه‌ر ناوچه‌کانی قه‌راغ شـاری دیمه‌شق به لانی که‌م 281 که‌س کوژراون.\nڕاپـۆرته‌که که بڕیاره له په‌رله‌مانی فه‌ڕه‌نسـا وتووێژی له‌سه‌ر بکرێت، تیایدا به پـێـنج خاڵ ئاماژه به‌وه ده‌کات ڕژێمی ئه‌سه‌د له هێرشه‌کان به‌رپـرسیاره.\nسه‌رچاوه‌یه‌ک له حکومه‌تی فه‌ڕه‌نسـا به ئاژانسی ده‌نگ‌وباسی ڕۆیته‌رزی گوت ئه‌م هێرشه‌ی حکومه‌تی سوریا هه‌ڕه‌شه‌یه‌کی گه‌وره‌یه بۆ سه‌ر ئاسایشی نیشـتیمانی و جیهانی.\nسه‌رچاوه‌که ده‌ڵێت له نێو زانیاریـیه‌کاندا وێنه‌ی سه‌ته‌لایت هه‌ن که نیشـانی ده‌ده‌ن هێرشه‌کان له ناوچه‌کانی ژێر ده‌سه‌ڵاتی حکومه‌ته‌وه کراونه‌ته سه‌ر شوێنه‌کانی ئۆپـۆزسیۆن. ده‌شڵێت پاشـان هێزه‌کانی حکومه‌ت به چه‌کی ئاسایی که‌وتوونه‌ته بۆردومانکردنی ناوچه‌که تاوه‌کو ئاسه‌واره‌کانی چه‌که کیمیایـیه‌که بشـارنه‌وه.\nگوتیشی له هێرشه‌کانی پـێشـوو بڕێـکی که‌می چه‌کی کیمیایی به‌کارهاتبوو، ئه‌ویش تاوه‌کو خه‌ڵـکی پـێ بترسێنن، به‌ڵام له هێرشه‌که‌ی ئه‌م دوایـیه بڕه‌که زۆر بووه و به مه‌به‌سـتی گرتنه‌وه‌ی ناوچه‌کان کراوه.


بە هۆی تەقینەوە لە شاری عەفرین لانی کەم ١٠ کوژراو و ژمارەیەک بریندارن\nدیمەنی تەقینەوەی ڕۆژی یەکشەمە لە بازاڕی شاری عەفرین\nهێرشێکی دیکەی ڕۆژی پێنج شەمە لانی کەم سێ مەدەنی و سەربازێکی تورکیای کوشت.\nبە هۆی تەقینەوەیەک لە بازاڕی شاری عەفرین کە لە ژێردەسەلاتی هێزەکانی تورکیادایە لانی کەم ١٠ کەس کوژران کە کەسانی مەدەنی تێدان و چەندین کەسیش بریندار بوون.\nبە گوێرەی ڕاپۆرتی پەیامنێری دەنگی ئەمەریکا، نەورۆز ڕەشۆ هەروەها زیانی تەقینەوەیەکی دیکە هەر لە ئەو شارەدا هێشتا نەزانراوە.\nتورکیا بەردەوام هەڕەشەی هێرش بۆ سەر هیزەکانی کوردی سوریا دەکات کە ئەمەریکا پشتیوانیانە.\nوێنەکان لە هێرشی یەکشەمە نیشان دەدەن کە کۆمەڵێک ئوتوموبیل لە بازارێکی پڕجەماوەر لە ناوەندی شاری عەفرین دووکەڵیان لێ بەرزدەبێتەوە. دیمەنی بازار شێوەیەکی ئاڵۆزی هەیە و لە هەمان کاتدا دەستەی فریاگوزاری بە دوای تەرمەکانی ئاکامی ئەو تەقینەوانەدا دەگەڕێن.\nڕێکخراوی چاودیری بە سەرمافەکانی مرۆڤ بنکە لە بەریتانیا گوتی تەقینەوەکە لە ڕێگای ئوتوموبیلیکی بۆمبکراو ئەنجام دراوە. هەروەها گوتی تەقینەوەکە لە بازاڕێکی نزیک بنکەی یەکێک لە گرووپەکانی ئیسلامی سەر بە ئوپوزسیون روویدا کە شاری عەفرینیان لە ژیردەستدایە.\nئاژانسی هەواڵنێری ئانادولوو سەر بە حکومەتی تورکیا گوتی ژمارەی کوژراوان چوار و برینداران ٢٠ کەسن.\nهاوبەندی ئەمەریکا و کوردەکان وایکردوە پەیوەندییەکانی نێوان ئانکارا و واشنگتن بەرەوگرژی بڕوات. تورکیا یەکینەکانی پاراستنی گەڵ وەک لقێک لە پارتی کرێکارانی کوردستان چاولێدەکات.\nلەشکری ئەمەریکا بنکەکانی چاودێری دامەزراندوە بۆ ئەوەی تێک هەڵچوون لە نێوان تورکیا و یەکینەکانی پاراستنی گەڵ ڕوونەدات.\nلەشکری تورکیا لە گەڵ هێزەکانی ئوپوزسیۆنی سوریا کە تورکیا پشتیوانیانە لە مانگی مارس پاشەکشەیان بە هێزەکانی کورد لە عەفرین کرد. لە ئەو کاتەوە شاری عەفرین لە ژێر دەسەڵاتی ئەو تاقمانەی ئوپوزسیون دایە، بەڵام بەردەوام لە لایەن هێزەکانی کوردییەوە هێرشیان کراونە سەر.\nهێزەکانی کورد بەردەوام سکاڵا دەکەن کە تورکیا لە گەڵ گرووپەکانی هاوپەیمانی دەستی بە هەڵمەتێکی داڕێژراو کردوە کە زۆر بۆ دانیشتوان دێنن شارەکە چۆل بکەن.


ئەو کاتەی وا بۆ کاروباری رۆژانەی تەرخان ئەکەین چەندە؟\n22/12/2019 04:41 PM\nهەر کارێک –لە ئاپدەیت کردنەوەی ئەپلیکەیشنی مۆبایلەوە هەتا دۆزینەوەی شوێنێک بۆ پارکینگی ئۆتۆمبێل- بەشێک لە کاتەکانی ئێمه داگیر ئەکەن. بەڵام هیچ کەس نازانێ ئەم رادەیە رێک چەندە. لەدرێژەدا هەندیک روونکردنەوە سەبارەت بەم بابەتە ئەخەینە روو.\nهەوڵدان بۆ خەوتن\nبەپێی بەراوردی کارناسان، ئێمه 7 ساڵی تەمەنمان سەرفی راکشان لەناو جێگەدا ئەکەین و چاوەڕێ ئەکەین خەومان لێ بکەوێت. هەندێک لە پسپۆڕان لایان وایه ئەگەر پاش 20 خولەک خەوتان لێ نەکەوت لە جێگاکەتان وەرنە دەرەوە. واباشە چایەک بخۆنەوە یان ئەوەیکە کتێبێک بخوێننەوە.\nگەڕان بۆ پارکینگ\nبوونی سەیارە زۆر جێژبەخشە، بەڵام دۆزینەوەی شوێنێکی گونجاو بۆ پارکینگی ئۆتۆمبێلەکە ئەم چێژه تووشی گومان ئەکات. 248 رۆژ لە تەمەنی ئێمه سەرفی ئەم گەڕانانه ئەبێت.\nخاتوونێک ئاسایی نزیکەی 8 ساڵ لە تەمەنی خۆی سەرفی بازاڕکردن ئەکات! گۆیا پیاوان ئەم نهێنییە ئەزانن و حەز ئەکەن خۆیان بە ئیشێکی دیکەوە سەرقاڵ بکەن. هەر بۆیه پیاوان زۆریان حەز لە بازاڕکردن و کڕین و شتی لەم چەشنە نییە.\nلەکاتی وەرزش کردن کات زۆر خاوە و مرۆڤ هەست ئەکات هەرگیز کۆتایی پێ نایەت. بەڵام راستییەکان باسی ئەوە ئەکەن کە وەرزش کردن تەنها یەک ساڵ و چوار مانگ لە کاتەکانی ئێمه بۆخۆی تەرخان ئەکات.\nپاککرنەوەی دەم و ددان\nیەک کەسی ئاسایی تەنها 19 رۆژ لە تەمەنی بۆ پاککردنەوی دەم و ددانی رەرخان ئەکات. ئەوە لەحاڵێکدایه کە ئەگەر گوێ بۆ ئامۆژگاری پزیشکان -کە ئەڵێن هەموو رۆژێ 2 جار فڵچە لە ددانتان بدەن- بگرین، ئەم ژومارەیه بۆ 79 رۆژ بەرز ئەبێتەوە.


زایینی: ٢٣-٠١-٢٠١٦ - هەتاوی: ١٣٩٤/١١/٠٣ - ١٢:٣٧ تاران قه‌باره‌ی فۆنت:\nکوردستان میدیا: "میرزایی" جێگری قەزایی زیندانی ڕەجایی شاری کەرەج، لە پێش چاوی نوێنەری سەردۆزگەری (دادستان) تاران، هەڕەشەی ئیعدام کردنی لە زیندانیی سیاسیی کورد زانیاری مورادی کرد و گووتی؛ " بەرجام بە ئاکام گەیشتووە و تۆش ئێعدام دەکرێیت".\nلە کاتێکدا کە زانیار مورادی لەگەڵ دادستان قسەی دەکرد، میرزایی نکوڵیی لە هەر جۆرە توندوتیژیی و لێدان و نەخۆشیی ئەو زیندانییە کوردەی کرد و دواتر هەڕەشەی لەسێدارەدانی لێ کرد.\nبە وتەی شایەتحاڵەکان، میرزایی بە توڕەییەوە گوتوویە: "بەرجام بە ئاکام گەیشت و تۆش ئێعدام دەکرێیت".\nبەپێی ڕاپۆڕتی کەمپەینی زیندانیانی سیاسیی و مەدەنی، نوێنەری سەدۆزگەری تاران، ڕۆژی چوارشەممە ڕێکەوتی ٣٠ی بەفرانباری ١٣٩٤ی هەتاوی، بۆ پێداچوونەوە بە سکاڵای ڕەمەزان ئەحمەد کەماڵ کە بە هۆی لێدان وبێڕێزی کردنی مەئموورانی ئەو زیندانەوە بۆ ماوەی ٦ڕۆژ لە بێ هۆشی درێژخایەن دا مابووەوە، سەردانی زیندانی ڕەجایی کەرەجی کردبوو.\nزانیار و لوقمان مورادی لە ڕێکەوتی ١٠ی گەلاوێژ و ٥ی ڕەزبەری ساڵی ١٣٨٨ی هەتاوییەوە بە تۆمەتی کوشتنی کوڕی پێشنوێژی شاری مەریوان، لە لایەن هێزە ئەمنیەتییەکانی ڕێژیمی ئیسلامیی ئێرانەوە دەستبەسەر کراون.\nئەو زیندانییە سیاسییە کوردە، هەنووکە لە ساڵۆنی ١٢ی زیندانی ڕەجایی شاری کەرەج ماوەی دەستبەسەرییەکەی تێپەڕ دەکات.


لە ٥ مانگدا، ٤٠ هاووڵاتی لە پارێزگای ورمێ لە ئاودا خنکاون\n15:58 - 13 گەلاوێژ 2719\nئاژانسی کوردپا: لە ٥ مانگدا، ٤٠ هاووڵاتیی کوردی خەڵکی شارەکانی پارێزگای ورمێ، لە کاتی مەلەکردندا خنکاون.\nبەرپرسی ناوەندی ڕووداو و ئوڕژانسی پارێزگای ورمێ، لەو بارەیەوە ڕایگەیاند: \_"لە ٥ مانگی سەرەتای ئەمساڵدا، ٤٠ هاووڵاتی، بەهۆی ئاشنانەبوون بە مەلەکردن، گیانیان لەدەست داوە\_".\n\_"باقر بەهرامی\_" ڕایگەیاند: \_"بەگشتیی ٦٩ هاووڵاتی بەهۆی ناشارەزابوون لە فەنی مەلەکردن، تووشی خنکان بوون کە ٤٠ کەسیان گیانیان لەدەست داوە و ٢٩ کەسی دیکەیان لە نەخۆشخانە لە مردن ڕزگاریان بووە\_".\nبە وتەی ئەو بەرپرسە حکوومەتییە، خنکانی ئەم ٤٠ هاووڵاتییە، لە مانگی خاکەلێوەی ئەمساڵ هەتا ١٢ی گەلاوێژ، بووە.\n\_"باقر بەهرامی\_" هەروەها ڕایگەیاند: \_"لە شاری ورمێ ٢٩ کەس، خۆی ٩ کەس، شنۆ ٢ کەس، میاندواو ٦ کەس، سەردەشت ٨ کەس، ماکۆ ٢ کەس، مەهاباد ٢ کەس، پیرانشار ٥ کەس، بۆکان ١ کەس، سایین قەڵا ٣ کەس و چایپارە ٢ کەس، کە سەرجەم ٦٩ کەس بوون و ٤٠ کەسیان گیانیان لەدەست داوە\_".\nبەرپرسی ناوەندی ڕووداو و ئوڕژانسی پارێزگای ورمێ، بە بەراوردکردنی خنکانی هاووڵاتییان لەگەڵ ساڵی ڕابردوو، ڕایگەیاند: \_"ساڵی ڕابردوو سەرجەم ٢٢ حاڵەتی خنکان بووە کە ١٧ کەسیان گیانیان لەدەست داوە و ٥ کەسیان لە مردن ڕزگاریان بووە\_".\nناشارەزایی لە مەلەکردن و نەبوونی تابلۆکانی ڕێنوێنی و هۆشداری لە شوینە گەشتیارییەکان، ساڵانە چەندین هاووڵاتیی کورد دەکاتە قوربانی.


لە ماوەی ڕابوردوودا چەندان جار ڕووبەڕوی ئەو پرسیارە کراومتەوە کە دەپرسێت: ئایا خەڵک و کۆمەڵگا دەبێت چیبکات؟ ئایا چارەسەری ئەو دۆخە قەیراناوییەی ئەمڕۆکە چییە؟ چۆن دەتوانین کۆتایی بەو دونیا خراپە بھێنین و دونیایەکی باشتر دروستبکەین؟\nلەسەرێکی دیکەوە دۆخی ئەمڕۆکەی ھەرێمی کوردستان دۆخی ئامادەگیی بۆشاییەکی سیاسیی گەورەیە. ئەوەی کە نزیکەی ٧٠% خەڵکی کوردستان نەچوون بۆ دەنگدان و باوەڕیان بە ھیچ یەکێک لەو ھێزە سیاسییانە نەماوە کە ئەمڕۆ لە کوردستاندا دەستبەکارن، ھێما بۆ دووشت دەکات. یەکەمیان بوونی بۆشاییەکی سیاسیی ھێجگار گەورە کە پێویستی بە پڕکردنەوە ھەیە.\nدووھەم، ئامادەگیی ھۆشیارییەکی سیاسیی لای خەڵک کە توانای ناسینی ھێزەکانی ھەیە و بە ئاسانی ناخڵەتێت. ئەوانەی خەڵک و کۆمەڵگا بە گەمژە و نەزان دەناسن لەناو ئاوی حوکمڕانانەدا مەلەدەکەن. دواھەمین ھەڵبژاردن نیشانیدا پارتی و یەکێتی بەیەکەوە ٢٠% خەڵکی کوردستانیان لەگەڵ نییە. بۆیە چالاککردنی ئەم ٧٠% ی دانیشتوانی ھەرێم، ئەرکی سیاسیی و ئەخلاقیی ھەموو ئەو ھێز و کەسانەیە کە بیر لە گۆڕینی ئەو دونیایە دەکەنەوە. ھەموو گوتارێکی دژە سیاسەت و ھەموو گوتارێکی خۆ بەپاڵەوان و فریادڕەس کردن و ھەموو گوتارێکیش ڕوو لە نائومێدکردن، جگە لە بەرھەمھێنانی تاریکیی شتێکی تری لێ سەوزنابێت.\nوەڵامێکی کورت بە پرسیارێکی ھێجگار زەحمەت: ئایا دەبێت چیبکرێت؟\nکاتێک سیاسیەکان وەک شاعیرەکان قسەدەکەن\nساڵانێکە سیاسییەکانی ھەرێم لەوە کەوتون سیاسیبن


دوایین بارودۆخی خزر ڕەسووڵ مروەت لە زیندانی مەهاباددا – کوردستان و کورد\nزیاتر لە ٢ ساڵ بەسەر دەسبەسەركرانی خزر ڕەسووڵ مروەت چالاكی خوێندكاری و مەدەنی لە زیندانی مەهاباد تێپەڕبووەو ئه‌و هەروا لە بارودۆخێكی خراپدا دەژی.\nخزر ڕەسووڵ مروەت كارناسی ئەدەبیات‌و چالاكی خوێندكاری پێشوو، لە سەرەتای ڕەشەممەی ساڵی ١٣٩١ دەسبەسەرو بۆ ئیدارەی ئیتلاعات لە شاری مەهابادو پاشان بۆ زیندانی ئەم شارە گواستراویه‌وه. ئه‌و که لە كاتی كۆبوونەوەی جه‌ماوه‌ریی پشتیوانی كردن لە قوتابیانی شیناوێ لە بەردەم ئیدارەی فێركردن و پەروەردە لە شاری مەهاباد دەسبەسەر كرابوو، لە دادگادا بە تۆمەتی پڕوپاگەندە دژی كۆماری ئیسلامیی ئێران‌و ئەندامه‌تی لە یەكێك لە حیزبە بەرهەڵستكارەكانی ڕێژیم دادگایی کراو حوكمی ٥ ساڵ زیندانی بەسەردا سەپا.\nخزر ڕەسووڵ مروەت لە سەرەتای دەسبەسەركرانی‌را تا ئێستا مافی گرتنی پارێزەری نەبووە. ئه‌و ڕۆژی ١٧ ڕەشەممەی ساڵی ١٣٨٢ بە هۆكاری ناڕوون بۆ زیندانی ورمێ دوور خرایەوەو لە خاكەلێوەی ساڵی ١٣٩٣ دووبارەی بۆ زیندانی مەهاباد گواسترایەوە.\nشایانی باسه ره‌سووڵ خزر مروه‌ت پێشتریش لە گەڵاوێژی ساڵی ١٣٧٨ دەسبەسەرو لە لایەن دادگای ئینقلاب لە شاری مەهاباد حوكمی ٣ ساڵ زیندانی تەعزیری و ٥ ساڵ زیندانی تەعلیقیی بەسەردا سەپابوو. ناوبراو پاش کێشانی ٢ ساڵ لە ماوه حوکمه‌که‌ی بەمەرج لە زیندان ئازاد كرا، بەڵام سەرەڕای قەبووڵبوون لە تاقیكردنەوەكان بۆ درێژەدان بە خوێندن لە ئاستی كارناسی بەرزدا لە مافی خوێندن بێبەش كرا.


ماڵئاوا مارف.. ئازاد ئەسوەد – Dengekan\nbyAzad Ahmad Aswad\tJanuary 24, 2022\tGeneral, Literature\nپێشنیوەڕۆیەکی هاوینی ساڵی 1977 لە شەقامی جمهوریی کەرکوك لای دوکانی فەلافیلەکەوە پیاسەمان ئەکرد، لەوبەری شەقام لاوێك بە کراسێکی سپی و پانتۆڵێکی ڕەش و جووتێ سەنداڵەوە بەتەنیا پیاسەی ئەکرد، کەریم پەڕەنگ بانگی کردە ئەمبەرو پێی ناساندین: “مارف عومەر گوڵ”. مارف تازە لە کۆلیجی یاسای زانکۆی بەغدا وەرگیرابوو، خەندەیەکی هێمنانەی هەمیشەیی بە ڕوخساریەوە بوو.\nپاش ئەو یەکترناسینە پەیوەندیمان توندوتۆڵ بوو و هەموو هەفتەیەک کە ئەگەڕایەوە کەرکوك لە کتێبخانەی ئاسۆ یەکمان ئەبینی. یان کە ئێمە ئەچووین بۆ بەغدا لە بەشی ناوخۆیی زانکۆدا لای مارف و هاوڕێکانی، (کەریم دەشتی و کەریم سۆفی)، ئەماینەوە. زۆر جاریش بۆ ماڵیان ئەچووین لە گەڕەکی بوڵاغ، لەنێو دارودرەخت و گوێ چەمێکدا کە ئەکەوتە پشت کەنیسە سوورەکەی ئیسکان، بەرامبەر گەراجی سلێمانی، لە کۆڵانێکی خواروخێچ، هەندێ خانوو لە شوێنی بەرز، هەندێك لە شوێنی نزم.\nمارف ئەوسا لەهەموو بوارەکانی ئەدەب و هونەرو ڕۆژنامەوانیدا چالاك بوو: پەیامنێری ڕۆژنامەی هاوکاری بوو، ڕیپۆرتاجی بۆ ئەنووسینەوەو جاروبار شیعری بڵاو ئەکردەوەو، بە شێوەیەکی کەمتریش، چیرۆکی بۆ مناڵان ئەنووسییەوە، هەروەها بابەتی لەسەر سینەماو گۆرانی و میووزیك بڵاو ئەکردەوە. ساڵانی پێشووتریش لە چەندین شانۆگەریدا وەك ئاکتەر بەشداریی کردبوو کە لە پاش یانزەی ئازاری 1970وە تاوەکو دەستپێکردنی شۆڕش لە 1974، لە کەرکوك نمایش ئەکران. هەروەها ئەو کاتەی لە زانکۆی بەغدا خوێندکار بوو بەرنامەیەکی ئەدەبیی هەفتانەی لە ڕادیۆی بەغدا پێشکەش ئەکرد شیعرو هەواڵی ئەدەبیی ئەخوێندەوە.\nمارف لە سەرەتای حەفتاکاندا بەناوی (مارف عومەر بەرزنجی)یەوە بەرهەمەکانی بڵاو ئەکردەوە، بەڵام لەبەر ئەوەی نووسەرێکی تر هەبوو بەناوی (عومەر مارف بەرزنجی)و لە مارفی خۆمان ناسراوترو بەتەمەنتر بوو، ناوەکەی بوبووە مایەی چەواشە بۆ نووسەران و خوێنەوان. بۆیە مارف دواتر (بەرزنجی)یەکەی لە ناوەکەی کردەوەو ناوی باپیری بەکارهێنا (سەی گوڵ)، بەڵام بەبێ سەید.\nمارف پتر بە شیعری “تۆ دایکمی ئەی وڵاتە شیرینەکەم” ناوبانگی دەرکرد، کە ساڵی 1978 لە هەفتەنامەی پاشکۆی عێراق بڵاوبۆوە. هاوڕێی نووسەرمان فایق سەعید، کە ئەوسا لە نووسینەکانیدا ناوی خۆی و باوکی بەکار ئەهێنا (فایق عبدالکریم)، شیعرەکەی وەرگێڕایە سەر زمانی عەرەبی و لە گۆڤاری “الثقافة”دا بڵاوی کردەوە کە (د.صلاح خالص) لە بەغدا دەری ئەکرد. کەریم پەڕەنگ ئەوسا تێبینییەکی جوانی لەسەر ناونیشانی شیعرەکە داو وتی بریا تەنیا “تۆ دایکمی” بوایە. لەوێوە بیرۆکەی “کورت و پوخت” و لابردنی وشەی زیاد “حشو”مان لا گەڵاڵە بوو.\nساڵانی هەشتا کاتێ لە بالیسان بووم، مارف دوو شیعری خۆی بۆ هێنام و وای پێ باش بوو لە بڵاوکراوەکانی شۆڕشدا بەناوی (دلاوەر مەحموود)ەوە بڵاویان بکەینەوە. ئەوانیش شیعری “قۆچی قوربانی وڵاتم سووتەمەنیی ڕێی خەباتم” و “سروودی ڕاپەڕین” بوون (ژیان وەرزێکە کورت یا درێژە تۆوی خەبات و چاکە بڕێژە). بەڵام من دامە تاهیری خەلیلی تا بیانکا بە گۆرانی. مەجید خۆشناو ئاوازی بۆ دانان و تاهیری خەلیلی تۆماری کردن.\nمارف لە ناوەڕاستی هەشتاکاندا پەیوەندیی بە هێزی پێشمەرگەوە کرد. لە کۆتایی ئەو دەیەیەشدا بۆ تەواوکردنی خوێندنی باڵا چوو بۆ (کیێڤ)ی پایتەختی ئۆکرانیا. پاش وەرگرتنی ماستەرو دکتۆرا لەسەر جێنۆسایدی کورد، لە ساڵانی نەوەتدا وەك پەنابەر ڕووی لە بەلجیکا کرد. لە کۆتاییەکانی سەدەی بیستدا من لە سویسڕا بووم، هێشتا ئیمەیل پەیدا نەبوبوو نامەمان ئەگۆڕییەوە. یەکەمجار کە داوای ناونیشانی لێ کردم، پێم وت بنووسە: سویسڕا: ئازاد ئەحمەد!. لە ڕاستیدا ئەوە ئیشارەت بوو بۆ بابەتێکی مارف کە ساڵی 1977 لە گۆڤاری بەیان لەسەر مردنی چاڕڵی چاپڵن نووسیبووی بە ناونیشانی (سویسڕا: چاڕڵی چاپڵن). چاپڵن کە دوا ساڵەکانی ژیانی لە سویسڕا بەسەر برد، ئەوەندە بەناوبانگ بوو، هێندە بەس بوو هەوادارانی لەسەر زەرفی نامەدا بنووسن سویسڕا: چاڕڵی چاپڵن بۆ ئەوەی بگاتە دەستی.\nمارف لە بەلجیکا بێزار بوو. لە نامەیەکدا بۆی نووسیم شەوو ڕۆژ کرێکاری ئەکەم، ئەگەڕێمەوە کوردستان. ئەیویست لە بواری پسپۆرییەکەی خۆیدا کار بکات، یاسا. لە ئەورووپا ئەستەمە کارت لە بواری پسپۆریی خۆتدا دەستکەوێ، بۆیە گەڕایەوە کوردستان و لە زانکۆی سلێمانی دامەزرا.\nسەرباری سەرقاڵبوونی بە زانکۆ، بە هەمان چێژو لیریکیەتی حەفتاکان و هەشتاکان، بەردەوام بوو لە شیعر نووسین. لە ڕووسیاو ئۆکرانیا هاوەڵیی زۆر نووسەری ناوداری کرد، لەوانە شاعیری گەورەی ڕووس یەفگینی یەفتۆشینکۆ. بڕیاری دابوو یادەوەرییەکانی خۆی بنووسێتەوە. ڕەنگە مردن مۆڵەتی نەدابێ تەواوی بکات.\nلە ڤایرۆسی کۆرۆنا بە موعجیزە ڕزگاری بوو، بەڵام مردن هەمیشە لە دەرفەتێك ئەگەڕێ لەپڕا پەلامار بدا.\nماڵئاوا مارف. مادام لە یادگەو دڵ و دەروونماندا ئەژیت، هەمیشە زیندووی.\nوێنەکە لە ڕاستەوە: ئازاد ئەسوەد، کەریم پەڕەنگ، مارف عومەر گوڵ، غازی محەمەد، سلێمانی 2015\nPrevious سەرکەوتنی چەپی شیلی و نەخشی کرێکاران!.. نوری بەشیر\nNext رازەکانی ئەوین و هەناسەکانی دەریا.. رازی شەشەم.. تێکست: ستیڤان شەمزینی


تیمەکانی هەڵگرتنەوەی مین فڕۆکەخانەی موسڵ رادەستی حکومەتی خۆجێی نەینەوا دەکەن دوای تەواوکردنی کارەکانیان، لە 7 تشرینی دووەم. [خاوەنی وێنە: باڵیۆزخانەی ئەمریکا لە بەغدا]\nئێستا کاتی دەستپێکردنی بنیاتنانەوەی فڕۆکەخانەی موسڵە دوای ئەوەی بۆمبە دەستکرد و مینە چێنراوەکانی رێکخراوی "دەوڵەتی ئیسلامی" (داعش) لە ناوچەکە هەڵگیراونەتەوە، بەرپرسانی ناوچەکە وتیان.\nوتیان چاوەڕواندەکرێت دەستپێکردنەوەی خزمەتگوزاری له فڕۆکەخانەی مەدەنیی شارەکە کاریگەرییەکی بەرچاوی هەبێت له پشتیوانیكردنی هەوڵەکانی بنیاتنانەوەدا لە نەینەوا و ژیاندنەوەی ئابوریی پارێزگاکە.\nپسپۆڕانی عێراقی و ئەمریکی زیاد لە 18 مانگە پێکەوە کاردەکەن و زیاد لە 170 بۆمبی دەستپێکرد و تەقەمەنی نەتەقیوەیان هەڵگرتۆتەوە و لەناوبردووە.\nئەلفەهد، کە کۆمپانیایەکی عێراقیە، بەشداریی کرد لە ئۆپەراسیۆنەکانی هەڵگرتنەوەی میندا لە فڕۆکەخانەکە، لەگەڵ کۆمپانیا ئەمریکیەکانی هەڵگرتنەوەی مینی جانوس و تێترا تێك.\nپسپۆڕانی هەڵگرتنەوەی مینی عێراقی و ئەمریکی سەردانێکی خاکی فڕۆکەخانەی موسڵ دەکەن لە 15 تەمموز. [خاوەنی وێنە: ماڵپەڕی فڕۆکەخانەی نێودەوڵەتی موسڵ]\nبەڕێوەبەری ئەلفەهد، محەمەد عەتیە بە دیارونای وت: "ئۆپەراسیۆنەکانی هەڵگرتنەوەی مین لەگەڵ جانوس لە ئازاری 2018 دەستیانپێکرد. توانیمان له‌سه‌دا 80 پرۆژەکە تەواوبکەین بە لەناوبردنی مینە زەمینیەکان."\nدواتر و بەیارمەتی تێترا تێك، کارەکان لە تشرینی دووەم تەواوکران، بە هاوکاریی بەڕێوەبەرایەتی کاروباری مینی عێراق و تیمی ئەندازیاریی سوپا لە وەزارەتی بەرگری عێراق.\nوتی ئۆپەراسیۆنەکانی هەڵگرتنەوەی مین لەلایەن وەزارەتی دەرەوەی ئەمریکاوە پشتگیریی دارایی دەکرێن و ئامانجیان "دروستکردنی ژینگەیەکی سەلامەتە بۆ ئەوانەی کاردەکەن لە هەوڵەکانی بنیاتنانەوە و هەوڵەکاندا بۆ ژیاندنەوەی فڕۆکەخانەکە".\nوتی ئەلفەهد بەشدارییکردووە لە پرۆژەی دیکەی لەناوبردنی میندا لە نەینەوا، لەنێویاندا به‌درێژایی هێڵێکی کارەبا لەنێوان موسڵ و بەعشیقەدا و لە دەوروبەری وێستگەی کارەبای باکوریش لە موسڵ.\nوتی "پێشکەوتنی بەرچاومان بەدەستهێناوە" سەرەڕای زەبەلاحیی کێشەی مین.\nبنیاتنانەوە دەکرێت دەستپێبکات\nئێستا کە خاکەکە پاککراوەتەوە، پرۆژەی بنیاتنانەوەی فڕۆکەخانەکە دەکرێت دەستپێبکات و ئەو ژێرخانەی لەلایەن داعشەوە تێکشکێنرابوو چاککبکرێتەوە و بگۆڕدرێت.\nلە تەمموزدا، حکومەتی خۆجێیی نەینەوا رایگەیاند کە عێراق گرێبەستی بنیاتنانەوەی فڕۆکەخانەکەی بەخشیوەتە کۆمپانیایەکی فەرەنسی.\nسەرۆکی لیژنەی ئاسایش لە ئەنجومەنی پارێزگای نەینەوا، هاشم بریفکانی بە دیارونای وت چاوەڕواندەکرێت کاری بنیاتنانەوە 16 مانگی بوێت تا تەواو دەبێت.\nوتی فڕۆکەخانەکە زیانی زۆری بەرکەوتووە، داڵانەکانی، هۆڵەکانی گەیشتن و دەرچوون و بورجەکانی کۆنترۆڵ له‌لایه‌ن داعشەوە زیانیان پێگه‌یه‌ندرابوو یان بۆمبڕێژکرابوون.\nئەو فڕۆکەخانەیە، کە لە 1920 بنیاتنراوە، لە 2008 بۆ گەشتی ئاسمانی کرایەوە و پلانێکی گەورە بۆ فراوانکردنی دانرا، بەڵام دوای داگیرکاریی داعش لە موسڵ وەستێنرا.\nئەندامی ئەنجومەنی پارێزگای نەینەوا حوسامەدین عەبار بە دیارونای وت فڕۆکەخانەی موسڵ "یەکێکە لە کۆنترین فڕۆکەخانە مەدەنیەکان لە وڵاتەکەدا و دادەنرا بە فڕۆکەخانەی سەرەکی لە پارێزگاکەمان پێشئەوەی تیرۆریستانی داعش وێرانی بكه‌ن".\nوتی کردنەوەی فڕۆکەخانەکە "سەرکەوتنێکی گەورە دەبێت بۆ پارێزگاکەمان".\nوتیشی: "ئەمە كۆمه‌كی ئاسانکاریكردن ده‌كات بۆ هاتوچۆی شاندە فەرمی و وەبەرهێنەکان کە دێن بۆ نەینەوا و دەرهاویشتەی ئابوری و گواستنەوە و هاتوچۆی بازرگانی باشتردەکات."


سێ بەندکراوی کورد دوای ٣٣ ساڵ لە پەتی سێدارە ڕزگارییان بوو\n10:25 - 16 March 2022\nهەنگاو: سێ هاووڵاتیی کوردی خەڵکی ئورمیە دوای ٣٣ ساڵ بەندکران و دواجار دوای لێخۆشبوونی بنەماڵەی کوژراوەکە، لە پەتی سێدارە ڕزگارییان بوو.\nبەگوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، سزای سێدارەی سێ هاووڵاتیی کورد بە ناوەکانی جەعفەر ئیسماعیلی، عوسمان سەحرایی و سەعید ئارمەت کە بڕیار بوو کاتژمێر ٤ی بەرەبەیانی ئەمڕۆ چوارشەممە ٢٥ی ڕەشەممە (١٦ی مارسی ٢٠٢٢) لە بەندیخانەی ناوەندیی ئورمیە جێبەجێ بکرێت. دوای وەرگرتنی ڕەزایەت و لێخۆشبوونی بنەماڵەی کوژراوەکە لە دواساتەکاندا هەڵوەشایەوە و لە پەتی سێدارە ڕزگارییان بوو.\nئەم سێ هاووڵاتییە دوو ڕۆژ پێش بە مەبەستی جێبەجێکرانی سزای سێدارە ڕەوانەی ژووری تاکەکەسی کرابوون و ڕۆژی ڕابردووش دوایین چاوپێکەوتنیان لەگەڵ بنەماڵەکانیان ئەنجام دابوو. هەنگاو دوێنێ بە نیسبەت ئەگەری لەسێدارەدانی ئەم سێ بەندکراوە کوردە هۆشداری دابوو.\nدوای ڕەزامەندی و لێخۆشبوونی بنەماڵەی کوژراوەکە، کۆنترین دۆسیەی قەساس (سێدارە) لەئێراندا کۆتایی پێهات و سێ بەندکراوی #کورد لە #سێدارە ڕزگارییان بوو.#ئورمیە#جەعفەر_ئیسماعیلی\n#عوسمان_سەحرایی #سەعید_ئارمەت https://t.co/POpjoi0mxH\n— Hengaw Human Rights Organization (@HengawO) March 16, 2022


هێزە ئەمنییەکان حەشارگەیەکی چەکی "دەوڵەتی ئیسلامی" (داعش) یان دۆزیەوە لە گەڕەکی سەرا لە تەلەعفەر 11 تشرینی دووەم ، کە چەك و تەقەمەنییەکی زۆری تیادابوو. [وێنەكه لە پەیجی فەیسبوکی دەزگای هەواڵگری وەرگیراوە]\nبەرپرسان بە دیارونایان وت هێزە ئەمنییەکانی نەینەوا لە پێشڕەویدان بۆ دۆزینەوەی مه‌ڵگه‌كانی "دەوڵەتی ئیسلامی" (داعش) و حەشارگەکانیان، له هەوڵێكدا بۆ رێگرتن لە سەرهەڵدانەوەی گروپەکە لە پارێزگاکەدا.\nوتیان ئەو هەوڵانە ده‌گه‌ڕێنیه‌وه بۆ ئەو هاوئاهەنگییە باڵایەی لەنێوان هێزە ئەمنییەکان و دەزگاکانی هەواڵگریدا له‌گه‌ڵ دانیشتواندا هه‌یه.\nسەرۆکی پۆلیسی نەینەوا، عەمید واسق حەمەدانی بە دیارونای وت: "ئێمە سەرکەوتنێکی مێژووییمان بەدەستهێنا لە رزگارکردنی شاری موسڵ و تەواوی پارێزگای نەینەوادا."\nوتی گەورەترین ته‌حه‌دا ئێستا ئەوەیە چۆن پارێزگاری لەو سەرکەوتنە بکرێت و ئاسایش و ئارامی بەرقەرار بكرێت.\nوتیشی هێزەکانی پۆلیس "لە ئاستێکی باڵای هەمئاهەنگیدا لەگەڵ سوپا و هەواڵگری و دەزگا ئەمنییەکانی دیکەدا" کاردەکەن.\nهه‌روه‌ها وتی: "هەموو ئەندامانی هێزە ئەمنییەکان ئەمڕۆ بە ورەی بەرزەوە کاردەکەن و دەیانەوێت ئەو دەستکەوتانە بپارێزن کە بەهۆی چەندین قوربانیدانی گەورەوە بەدەستهاتوون."\nحەمەدانی وتی دانیشتوانە لۆکاڵیەکەش بە ئاستێکی بێپێشینە هاوکاری نیشاندەدەن لەگەڵ هێزە ئەمنییەکاندا بۆ پاراستنی ئەمنیەتی ناوچەکانیان.\nوتیشی: "هەوڵە هاوبەشەکانمان لەسەر زەمین بەرەو پێشچوون بەخۆوە دەبینن."\nدۆزینەوەی حەشارگەی چەك\nحەمەدانی وتی پاشماوەکانی داعش لێرە و لەوێ خۆیانده‌شارنەوە بەڵام هیچ کاریگەرییەکیان نەماوە و "لە ژیانی خۆیان ده‌ترسن به‌هۆی ئۆپەراسیۆنه‌كانه‌وه بۆ راوه‌دونانیان."\nوتیشی: "زۆریانمان گرتوون و ئەمڕۆ لە زینداندان."\nوتی نەینەوا "ئارام و بێ مەترسییە"، چونکە هێزە عێراقیەکان بە سەرانسەری پارێزگاکەدا بڵاوبوونەتەوە و زیاتر لە 50 بەڕێوبه‌رێتی پۆلیس و بنکە هەن بۆ راگرتنی باری ئاسایش.\nدەزگای هەواڵگری سەربازی لە بەیاننامەیەکدا 22 تشرینی دووەم وتی فیرقەی 15ی سوپا دەستیگرتووە بەسەر حەشارگەیەکی چەکی داعشدا لە عەیازییە.\nبەیاننامەکە رایگه‌یاند كه حەشارگەکە "20 پشتێنه‌ی بۆمبڕێژكراو و 8 کیسە تەقەمەنی سی فۆر (C4) و 10 موشەکی فڕۆکەی بێفڕۆکەوان و 12 رومانەی" تیادا بووە، ئەمە جگە لە ئامێرەکانی درووستکردنی تەقەمەنی.\nبەر لەوەش، بەیاننامەیەکی دەزگای هەواڵگری 11 تشرینی دووەم رایگه‌یاند كه لە گەڕەکی سەرای تەلەعفەر حەشارگەیەکی گەورەی چەك دۆزراوەتەوە و "60 بۆمبی دەستکرد و 380 رومانە و 20 کلیۆگرام تەقەمەنی و 176 هاوەن و 1,000 ئامێری تەقاندنەوەی" تێدابووە.\nوتەبێژی فەرماندەیی ئۆپەراسیۆنەکانی نەینەوا عەمید فیراس بەشار سەبری جه‌ختی لەوە کرد كه ئەو ئۆپەراسیۆنانە بەشێکن لەو هەوڵانەی پێشتر بەباشی پلانیان بۆ دانراوه لە ئاستێکی باڵادا.\nسەبری بە دیارونای وت: "ئێمە بەردەوام حەشارگەکانی تاقم و تفەنگ دەبینینەوە." وتیشی: "دەمانەوێت هەموو سەرچاوەكانی مەترسی تیرۆریستان لەناوببەین و تواناکانیان نەهێڵین."\nوتی هێزە ئەمنییەکان بەدوی پاشماوەکانی داعشەوەن لە هەموو قوژبنیکی پارێزگاکەدا بۆ ئەوەی هیچ شوێنێکیان نەمێنێت په‌نای بۆ ببه‌ن.\nوتیشی: "چالاکییەکی دانسقەی هەواڵگری هەیە بۆ گرتنی ئەو تیرۆریستانەی خۆیان تێکەڵکردووە لەگەڵ دانیشتوانە مەدەنییەکەدا."\nسوپای عێراق 25 تشرینی دووەم ئۆپەراسیۆنێکی سەربازی دەستپێکرد بۆ گرتنی مۆڵگه‌كانی داعش لە باشوور و رۆژئاوای نەینەوا، بەتایبەتی له حەزه‌ر.\nئۆپەراسیۆنەکە بەشێکە لە هەڵمەتە سەربازییە بەردەوامەکان بۆ گرتنی بیابانەکەی باکوری رۆژئاوای پارێزگای ئەنبار.\nئەندامی لیژنەی ئەمنی ئەنجوومەنی پارێزگای نەینەوا، حەسەن شەبیب سەبعاوی، وتی: "داعش لە بیابان و ناوچە دووردەستەکانی [عێراقەوە] هات و ئێمە نامانەوێت بگەڕێنەوە ئەو شوێنانە و وەك شوێنی داڵده‌دان بەکاریان بهێننەوە."\nسەبعاوی بە دیارونای وت: "ئێمە زانیاریی هەواڵگریمان پێگەشتووە لەسەر چەکدارە تیرۆریسته‌كان کە لە ئەشکەوتەکاندا خۆیانشاردۆتەوە هه‌ر لە حەویجەوە [لە رۆژئاوای پارێزگای کەرکوك] بۆ قەراج [لە باشووری رۆژهەڵاتی موسڵ]."\nسەبعاوی جەختیشیکردەوە كه پێویستە "ئۆپەراسیۆنی گەورە و بەردەوام ئه‌نجامبدرێت بە بەشداری هەموو یەکەکان" بۆ نەهێشتنی تیرۆریزم لەو ناوچانە و لە بیابانی حەزه‌ردا، کە بە درێژایی سنووری رۆژئاوای عێراق درێژدەبێتەوە.\nوتیشی زۆر گرنگە "هاوئاهەنگی لەگەڵ دانیشتوانەکەدا به گه‌رموگوڕی بهێڵدرێتەوە".\nهه‌روه‌ها وتی راگرتنی ئاسایش کارێکی ئاسان نییە و ئاماژەی بۆ ئەوەش کرد کە پێویستی بە درووستکردنی بانکێکی زانیاری هەواڵگری هەیە كه ناو و ناسنامەی کەسە داواکراوەکان لەخۆبگرێت، هەروەها وێنەی داواکراوەکان لەسەر دیواری شەقامەکان بڵاوبکرێتەوە لەگەڵ پاداشت بۆ هەر کەسێك هاوکار بێت لە ده‌ستنیشانكردنی شوێنەکانیان.


Kurdipedia - 📅 大事年表 - 25-10\n01020304050607080910111213141516171819202122232425262728293031 - 010203040506070809101112 - 20212020201920182017201620152014201320112010200920052004200119981997199619951992198919881985198419771969194519411922192019181912\n📂 25 October ▾\nلە چالاکییەکانی ئەمڕۆ: 25-10-2021\n- کۆچی دوایی کاکەمەم بۆتانیکاکەمەم بۆتانی لە هەولێرهەولێر.\nلە چالاکییەکانی ئەمڕۆ: 25-10-2019\n1. 👁 راگەیاندنی پلاتفۆڕمی پشتیوانی لە رۆژئاوای کوردستان\n1. 👁 حاتم ئەلسەلاج\n2. 👁 حاتم التلاج (بحري رقة)\n3. 👁 مصطفى بلال (مصطفى بلال)\nلە چالاکییەکانی ئەمڕۆ: 25-10-2018، چوارەمین فێستیڤاڵی هەنار لە هەڵەبجە\n- بەگوێرەی هەواڵی ئاژانسە ئێرانییەکان، سەرلەبەیانیی ئەمڕۆ کاتژمێر 08:00 لە گوندی ژیواری سەربە ناوچەی کۆساڵانی شارۆچکەی سەوڵاواسەوڵاوا، دوو ئەندامی بەسیج لەلایەن هێزێکی نەناسراوەوە کوژراون. ئیرەج ئاداک و کەمال فەتحی ئەو دوو ئەندامەی بەسیجن کە کوژراون. لە هەواڵەکەدا هاتووە، کە ئەو ئەندامانەی بەسیج لە شفتی شەوی پاسەوانییان بۆ بارەگایەکی بەسیج دەگەڕانەوە کە کراونەتە ئامانج و کوژراون.\n- دانیشتووانی گوندەکانی گەمارەلەنگ، گوێزەکوێرەگوێزەکوێرە، کۆڵیت، کۆلیج و دەرێ، بە نیسبەت دێپۆکردن و چاڵکردنی پاشماوەی زبڵەکانی ئەو شارە، لە نزیک ئەو گوندانە ناڕەزایەتییان دەربڕی و لە ئاکامدا شەڕ و تێکەڵچوون لە نێوان هێزە ئینتزامییەکان و خەڵکدا هاتە ئاراوە. لە ئاکامی ئەو شەڕ و تێکەڵچوونەدا، هاووڵاتییەکی کورد، بە ناوی ئەرکان کەرەمی بە تەقەی هێزە نیزامییەکان بریندار و پێنج هاووڵاتییە دیکە بە ناوەکانی زانیار ئیبراهیمی، محەممەدموراد کەریمی، عەلی سلێمانی، فاروق مەحموودی و عەزیز ساڵحی دەسبەسەر کران.\n- بەرەبەیانی ئەمڕۆ، ئاگرێکی گەورە لە بازاڕی لەنگەی هەولێرهەولێر کەوتەوە و بووە هۆی سووتانی نزیکەی 2 هەزار دوکان و زیانی ماددی گەورەی لێکەوتەوە.\n- وەزارەتی رۆشنبیریوەزارەتی رۆشنبیری و لاوانی هەرێم رایدەگەیەنێت، لەمەودوا هەر کەناڵێک ریکلام بۆ دەرمانێک بکات کە لە کوالێتی دەرنەچووبێت، ئەوا بەبێ ئاگادارکردنەوە، کەناڵەکە دادەخرێت.\n- بەچاودێری وەزارەتی کشتوکاڵوەزارەتی کشتوکاڵ و تۆڕی رێکخراوەکانی هەڵەبجەهەڵەبجە ئەمڕۆ چوارەمین فێستیڤاڵی هەنار لە شاری یاری هەڵەبجە بەڕێوەدەچێت.\n- دوو بۆمب لە دوو شوێنی جیاوازی نێوان گوندەکانی شەشە و سەید وەلەدی کاکەیینشین لە کەرکوککەرکوک تەقینەوە و بەهۆیەوە چوار هاووڵاتی کاکەیی برینداربوون کە لەوکاتەدا بەوێدا تێپەریبوون.\n- یەکگرتووی ئیسلامیی کوردستانیەکگرتووی ئیسلامیی کوردستان کۆنفرانسێکی گشتیی لەژێر ناوی بەخۆداچوونەوە و پلان بۆ ئاییندەی نوێ لە دهۆکدهۆک ئەنجامدەدات.\n- ئێوارەی ئەمڕۆ، لە ماجدی مۆڵ، لە شاری سلێمانیسلێمانی، یەکەمین پێشانگای هونەری شێوەکاری بەڕێوبەرایەتی چاکسازی گەورانی سلێمانی کرایەوە. لە پێشانگاکەدا، بەرهەمی کاری دەستی 30 سزادراوی نێو چاکسازی گەوران نمایشکرابوو، کە لەماوەی هەشت مانگدا، نزیکەی 150 بەرهەمییان دروستکردبوو، بەرهەمەکانیش خۆی لە دەسبەند و جانتای ژنان و کاری ڕووپۆشکردن بە زەنیانە و چنین و شمەکی لە تەختە دروستکراو و تابلۆی هونەری-دا دەبینییەوە.\n- بەئامادەبوونی جەماوەرێکی بەرچاو، فێستیڤاڵی گۆرانی و میوزیکی سورنا، لە شاری سلێمانی دەستیپێکرد، لە یەکەم ڕۆژی فێستیڤاڵەکەدا شەش گروپی گۆرانی و میوزیک بەرهەمی خۆیان پێشکەش دەکەن.\n- بە ئامادەبوونی عادل عەبدولمەهدیعادل عەبدولمەهدی، سەرۆکوەزیرانی نوێی عێراق و حەیدەر عەبادیحەیدەر عەبادی، سەرۆکوەزیرانی پێشووی عێراق رێوڕەسمی ئاڵۆگۆڕکردنی دەسەڵات و رادەستکردن پۆستە وەزارییەکان بەڕێوەچوو.\n📚 相关文件: 29\n1. 👁 رونکردنەوەیەک لەنوسینگەی تایبەتی خاتوو (شاناز ئیبراهیم ئەحمەد) ەوە سەبارەت بەهەڕەشەکانی مەحمود سەنگاوی\n2. 👁 زەوییە کشتوکاڵییەکانی سەرگەڕان لە جووتیارانی کورد قەدەخە دەکرێت\n3. 👁 قەسەدە: لەماوەی 24 کاتژمێردا 37 چەتەی داعش کوژراون 25-10-2018\n4. 👁 هەپەگە: لە جۆلەمێرگ 3 سەربازی تورکیا کوژران 25-10-2018\n5. 👁 یەکگرتووی ئیسلامی لە دهۆک کۆبووەوە پشتگیری خۆیان بۆ بڕیاری ئەنجوومەنی سەرکردایەتی ئەو حیزبە دەربڕی کە لە خولی داهاتووی پەرلەمان دەبنە ئۆپۆزیسیۆن و ناچنە حکومەت\n1. 👁 گوێزەکوێرە\n2. 👁 کۆڵیت\n1. 👁 رێژەی بارانبارینی ساڵی 2017 و 2018 تا 25-10-2018\n2. 👁 ساڵانە لە هەرێمی کوردستان زیاتر لە 50 ژن خۆیان دەکوژن، 170 ژنیش خۆیان دەسوتێنن\n3. 👁 گرانی وایکردووە لە رۆژهەڵات و ئێران گۆشت بە قیست بفرۆشرێت\n4. 👁 لە شەش مانگی یەکەمی ساڵی 2018، 194 پێشلکاری بەرامبەر بە ڕۆژنامەنووسان کراون\nبردنەوەی تەرمی مەمەد ئاکسۆی بۆ بەریتانیا\n- لە تەقینەوەی مینێک لە لە شاری مێهرانمێهرانی سەر بە پارێزگای ئیلامئیلامی خۆرهەڵاتی کوردستان، کەسێک گیانی لەدەستدا و دوو کەسیش برینداربوون.\n- درەنگانی شەوی رابردوو دەسەڵاتی کوردی لە باشووری کوردستان ئەنجامی ریفراندۆمەکەی باشووری کوردستانی سڕکرد.\n- وتەبێژی وەزارەتی دەرەوەی ئەمریکا رایدەگەیەنێت، پێشوازی لە بەیاننامەکەی حکومەتی هەرێمی کوردستان دەکەین.\n- ئاژانسی میهری ئێرانی بڵاویکردەوە، قونسوڵخانەی ئێران لە هەولێر لەڕاگەیەندراوێکدا ئاماژەی بەوەداوە سنووری باشماخباشماخ لەنێوان مەریوانمەریوان و پارێزگای سلێمانیسلێمانی لە بەیانی ڕۆژی چوارشەمە (25ی تشرینی یەکەمی 2017)وە کارەکانی خۆی دەستپێدەکاتەوە.\n- حەشدی شەعبیحەشدی شەعبی وەڵامی پێشنیارەکەی حکومەتی هەرێمی دایەوە لەبارەی سڕکردنی ئەنجامی ریفراندۆمریفراندۆم و ئاماژەی بەوەکرد ئه و پێشنیازە هیچ نرخێکی نییە.\n- بەهۆی پشتگوێخستنی داواکاریی مامۆستایان و باشنەکردنی دۆخ و گوزەرانییان، بەشێک لە مامۆستایانی ناڕازی شارۆچکەی پێنجوێنپێنجوێن، گردبوونەوەیەکیان ئەنجامدا و تیایدا بایکۆتکردنی هۆڵەکانی خوێندنیان ڕاگەیاند.\n- سەرۆکوەزیرانی تورکیا لەگەڵ سەرۆکوەزیرانی عێراق لەبارەی رەوشی باشوور کوردستان کۆبووەوە.\n- سەرۆک وەزیرانی تورکیا رایگەیاند: پرسی نەوت و دەروaزەکانیش دەخەینەوە ژێر کۆنترۆڵی بەغدا.\n- فڕۆکە شەڕکەرەکانی سوپای تورک هەرێمەکانی زاپ و ئاڤاشینئاڤاشین و زاگرۆس، بۆردوومان دەکەن.\n- هەندێک لە تورکمانەکانی کەرکوک خۆپیشاندانیان کرد بۆ گۆڕینی ناوی بنکەی پۆلیسی ئازادی بە بنکەی موسەڵا.\n- شەڕڤانانی پەیەدەپەیەدە خاڵی سنووریی رەبیعەرەبیعەیان رادەستی هێزەکانی ئێڕاق کرد.\n🖇 挂钩项目: 19\n1. 👁 حەسەن خالید\n1. 👁 Statement on Iraq October 25, 2017|Speaker Ryan Press Office\n2. 👁 پرسەنامەی گۆڕان بۆ کۆچی دوایی عەلی عەبدوڵڵا\n3. 👁 سڕکردنی ریفراندۆم، هەوڵێکە بۆ سڕکردنی ئیرادەی سیاسی خەڵکی کوردستان!\n4. 👁 یەکێتی و پارتی داوای یەکڕیزی لایەنە سیاسییەکان دەکەن\n5. 👁 یەکێتی: خورماتوو رووبەڕووی رقی شۆڤێنی و تایفەگەری بووەتەوە\n1. 👁 Ook in Iraaks Koerdistan volgt macht de lijn van het bloed\n2. 👁 کێ خیانەتی لە کورد کرد؟\n1. 👁 دحام العزو (جكر خوين حسكة)\n2. 👁 صلاح حسن (أركيش حسكة)\n3. 👁 عثمان حمد (علي شير حسكة)\n4. 👁 محمد أحمد (دمهات حسكة)\n5. 👁 محمد رحيل (خبات قنديل)\n1. 👁 شەهرستانی: بەرپرسانی هەرێم دەستیان بەسەر 51 ملیار دۆلاری داهاتی نەوتدا گرتووە\n2. 👁 مەسیحیەکان بە لێشاو کوردستان جێدە‌هێڵن\nگوڵتان کشانک و فرات ئانڵی هاوسەرۆکانی شارەوانی ئامەد\n- سەرۆک وەزیرانی سوید گەیشتە هەولێرهەولێر و بڕیارە لەگەڵ بەرپرسانی هەرێم کۆببێتەوە.\n- دوو پەیامنێری دیها و هاوسەرۆکانی دەبەپە و هەدەپەهەدەپەی موش دەستگیرکران.\n- هێزێکی ئاسایشی پارتی، ئەندامێکی دەستەی بەڕێوەبەری تەڤگەری ئازادی و دوو کوڕی و میوانێکی دەستگیردەکەن.\n- هێزەکانی پێشمەرگە گوندی (باتنا)ی مەسیحی سەر بەشارۆچکەی تلکێفی بەتەواوی کۆنتڕۆلکردەوە بێ ئەوی هیچ زیانێکی گیانی لێ بکەوێتەوە.\n- لیژنەی کاری هاوبەشی ناڕەزاییەکان کە پێکهاتووە لە 24 گرووپ و دەستەو رێکخراو، ئەمڕۆ لە کۆنگرەیەکی رۆژنامەوانیدا لەباخچەی نالی لەسلێمانیسلێمانی وەڵامی وەزیری پەروەردەیان دایەوەو لەبەیاننامەیەکدا داوایانکرد، تەواوی چین و توێژەکانی کۆمەڵگە هاوشانی مامۆستایان بڕژێنە سەرشەقام.\n- لەناوچەی گەنج سەر بە پارێزگای بینگۆل بۆمبێکی چێندراو تەقێنرایەوەو سەربازێکی تورکیا کوژرا، هەروەها لەناوچەی دورتیول-ی سەر بە پارێزگای ئیسکەندەرون (هەتای) پەکەکەپەکەکە هێرشیکردەسەر کارگەیەکی بەرد دەرهێنان و شەڕ لەنێوان سوپاو گەریلاکانی پەکەکە روویدا.\n- هەریەک لە گوڵتان کشانک و فرات ئانڵی هاوسەرۆکانی شارەوانی ئامەدئامەد لەلایەن پۆلیسی ئامەدەوە دەستگیرکران.\n- لەکۆبونەوەی ئەمڕۆی ئەنجومەنی پارێزگای کەرکوککەرکوکدا، لیژنەی ئەمنی ئەنجومەنەکە راسپێردرا بۆ لێکۆڵینەوە لەرووداوەکەی هەینی رابردوی ئەو شارە. بڕیاریشە دوای هێوربونەوەی دۆخەکە پارێزگارو بەرپرسە ئەمینەکان بانگهێشتبکرێن بۆ دەستنیشانکردنی هۆکار و دەرئەنجامەکان هەروەها دیاریکردنی کێشەو کەموکورتیەکان.\n- لە ئۆپەراسیۆنێکی هێزە ئەمنییەکانی کەرکوکدا 5 چەکداری داعشداعش لەگوندێکی شارەدێی لەیلان کوژران.\n1. 👁 عەلی تەمی\n1. 👁 ئاشتی هەورامی: لەساڵی 2009وە 20 ملیار دۆلارمان سووتاندووە\n2. 👁 لە 10 مانگدا 3114 حاڵەتی شێرپەنجە لەهەرێمی کوردستاندا تۆمارکراوە\n3. 👁 لەڕووی ئاوەوە کوردستان مەترسی لەسەرە\n4. 👁 هەرێم پەتاته و سێو هەناردەی دەرەوە دەکات\n5. 👁 کارگەی دۆشاوی هەنار لە هەڵەبجە رۆژانە چەندین تۆن بەرهەم دەهێنێت\n- ئێوارەی ئەمڕۆ فەهمی دەمیر، سەرۆکی گشتی پارتی ماف و ئازادییەکان لە شاری ئەدەنەی باکووری کوردستان بەهۆی رووداوی هاتوچۆوە گیانی لەدەستدا.\n- کردەوە تیرۆریستیەکان لە گەڕەکی عەسکەری شارۆچکەی خورماتووخورماتوو بەردەوامی هەیە وبە هۆی تەقینەوەی بۆمبێک چوار کەس دەبنە قوربانی.\n1. 👁 وەزیری خوێندنی باڵا پەیامێک ئاراستەی مامۆستایان و فەرمانبەرانی زانکۆکان دەکات\n1. 👁 پاسەوان یاسین عەبدولعەزیز\n- پێشمەرگە هێرشی کردە سەر داعش و توانی ناحیەی زوممار و 13 گوندی سنوری ناحیەکە کۆنترۆڵ بکاتەوە و زیانێکی زۆر بەداعش بگەیەنێت، بەڵام ژمارەیەک پێشمەرگەش لەو شەڕەدا شەهیدکربوون کە (5)یان لەفەرماندەی هەڵگورد بوون و خەڵکی دەڤەری سۆرانن.\n- شەوی ڕابردوو لەنزیک بنکەیەکی پۆلیس ونزیک ناوبازاڕی چەمچەماڵ دووکەسی بەڕەگەز عەرەب بەئاڵای داعشەوە دەگەڕان، دواتر دوای ڕووبەڕوو بونەوە یان لەگەڵ ئاسایش دەسگیرکران.\n- شەڕێکی توند لە نێوان میلیشیا شیعەکان و پۆلیسی ئامادەی قەزای دووزخورماتو روویدا، لە ئەنجامی ئەو شەڕە ژمارەیەک چەکدار لە هەردوولا بریندار بوون.\n- نووسەر و رۆشنبیر ئازاد سوبحی لەماڵەکەی خۆیدا لەشاری سلێمانی کۆچی دوایی کرد.\n1. 👁 ئالانا\n1. 👁 بەیاننامەی کۆبوونەوەی ئەنجومەنی ناوەندی یەکێتی - 26-10-2014\n1. 👁 شەڕی نیشتمانیی کوردستان و بالۆرەی ناساز\n1. 👁 ئەحمەد مەلا عوسمان\n2. 👁 بير عكيد\n3. 👁 بیر عەگید\n4. 👁 ريناس ولات\n5. 👁 سلێمان مەلەکی\n6. 👁 سەرباز مەلەکی\n7. 👁 عادل مهاجیر\n8. 👁 محمد ولو\n9. 👁 مەولود مەلا عوسمان\n10. 👁 نەجات مەلا عوسمان\n11. 👁 ڕێبەر فەیزوڵلا\n1. 👁 هەناردەی نەوتی کوردستان دەبێتە 400 هەزار بەرمیلی رۆژانە\n🖇 挂钩项目: 53\n1. 👁 راسپیر\n2. 👁 شەفدەر\n3. 👁 کۆژیران\n4. 👁 کۆفلان\n9. 👁 ئامینە - دایکە ئامینە\n10. 👁 ئومێد غەریب محەمەد ئەمین\n11. 👁 ئەحمەد ئیسماعیل عەبدوڵڵا\n12. 👁 بۆتان عەبدولڕەزاق\n13. 👁 بەختیار ئەحمەد سابیر\n14. 👁 بەختیار عومەر حەسەن (هورێوەیی) یەکەم شەهیدی راپەرینەکەی ساڵی 1991\n15. 👁 بەهێ عەبدولڕەحمان شەلۆکە\n16. 👁 پیرۆز رەحیم عوسمان\n17. 👁 پیرۆز زاهیر تۆفیق\n18. 👁 پێشڕەو زاهیر رەشید\n19. 👁 پەرژین ئەحمەد خدر\n20. 👁 جوان ئەحمەد سابیر\n21. 👁 جوان عەبدولڕەزاق رەشید\n22. 👁 جەمال حەمە عەلی رەشید\n23. 👁 حەسەن میرزا دڵشاد\n24. 👁 دانا فەتحی کەریم\n25. 👁 رزگار ئەحمەد سابیر\n26. 👁 روناک ئیسماعیل\n27. 👁 رۆشنا جەمال حاجی فەقێ\n28. 👁 زارا مەحمود عەبدوڵڵا\n29. 👁 زاهیر تۆفیق مستەفا\n30. 👁 سنەوبەر زاهیر تۆفیق\n31. 👁 سۆران زاهیر تۆفیق\n32. 👁 سۆزان جەمال قەڵادزێیی\n33. 👁 سەعدە حەمە سەعید\n34. 👁 سەلام ئەحمەد سابیر\n35. 👁 شوکرییە رەسوڵ ئەحمەد\n36. 👁 شەهلا ئەحمەد سابیر\n37. 👁 شەونم حاجی فەقێ\n38. 👁 عەبدولجەبار ئەحمەد سابیر\n39. 👁 عەبدولقادر محەمەد هەمزە\n40. 👁 فەخرییە ئەحمەد سابیر\n41. 👁 فەقێ عەبدوڵڵا محەمەد\n42. 👁 قوباد حەسەن\n43. 👁 قومری قادر ئەحمەد\n44. 👁 گوڵزار\n45. 👁 گوڵەباخ حەسەن\n46. 👁 موختار عەبدوڵڵا حاجی غەریب\n47. 👁 نیان عەبدولڕەزاق\n48. 👁 نەغەدە رەسوڵ ئەحمەد\n49. 👁 کەژاڵ ئەحمەد سابیر\n- کۆچی دوایی مارف خەزنەدار لە هەولێر.\n1. 👁 فەلاح مستەفا\n1. 👁 ناڵەی دەف و هاژەی بڵ\n1. 👁 Salihê BEYNATÎ\n2. 👁 تابلۆ حەسەن\n1. 👁 كفري\n- رێپێوانێک لە کەرکوک کە هەزاران کەس بەشداریی تێداکرد، ئەم رێپێوانە لەلایەن پارتییەوە رێکخرا و دروشمیشی کوردستانیبوونی کەرکوک بوو.\n- فڕاندنی دوو خوێندکاری کچی کورد بەناوی دنیا ئیسماعیل و نادیە عوسمان لە بەردەم ئامادەیی کەرکوکی کچاندا.\n- لە شاری ئامەدی باکوری کوردستان و لەکاتی ناشتنی تەرمی شەهیدێکی باکوور، پۆلیس بە بیانووی ئەوەی کە ئەو شاڵەی بەسەر تابوتی تەرمەکەدا دراوە تەعبیر لە ئاڵای پکک رەنگی سوور ، زەرد و سەوز دەکات، پەلاماری مەراسیمەکەی دا و شاڵەکەی سەر تابووتەکەی پارچە پارچە کرد و ژمارەیەکیش لە ماتەمگێڕان دەستگیرکران. شەهیدەکە ناوی(جیهان دوندار) بوو کە لە پێکدادانی ئەم دواییەی نێوان سوپای تورکیا لە گەڵ جەنگاوەرانی PKK دا لە ناوچەی هەککاری گیانی لەدەست دابوو. شایەنی باسە سەرەڕای ئەوەی کە پۆلیس ئاڵاکەی سەر تابوتەکەی پارچە پارچە کرد، بەڵام ماتەمگێڕان ئاڵاکەیان کردە کفن و بەسەر تەرمی شەهیدەکەیاندادا.\n- کوژرانی پۆلیسێکی کورد لە شاری موسڵ لەلایەن عەرەبە تیرۆریستەکانەوە.\n1. 👁 کەمال ئەسعەد ڕەزا چەرمەگا\n- یەکێتی، تورکیای بەوە تاوانبار کرد کە بۆمبای ناپاڵمی لە دژی هێزەکانی بەکارهێناوە.\n- یەکێتی، هێزی ئەلەکتریکی شاری هەولێرهەولێری بڕی.\n- کچێکی هەڤدە ساڵ، کە نێوی لەیلا کاپلان بوو، لە پۆلیسخانەی ئەدەنە خۆیی لە شێوەی ئافرەتێکی سکپردا تەقاندەوە و 5 کەسی کوشت و 104ی بریندار کرد، کوژراوەکان 3یان پۆلیس بوون. پکک، رایگەیاند کە شەهید لەیلا ئەندامی ئێمەیە.\n- گیرانی مەهدی عەبدال، لە ئاکرێ، بە تاوانی ئەوەی کە ئەندامی پکک یە، لە راستیدا خۆی ئەندامی رێکخراوی کوردستانی پارتی کۆمۆنیستی کرێکاریی ئێڕاقە.\n1. 👁 گولناز کاراتاش (بێریتان)\n1. 👁 عەبدوڵڵا حسێن مامەند\n1. 👁 سەبری بۆتانی\n1. 👁 زلفی عەبدوڵڵای هسن سڵێمان\n1. 👁 ئارام محەمەد عەبدولڕەحمان\n2. 👁 عەبدولمونعیم خدر عەتار - باوکی تارا\n3. 👁 هاوکار رسکن\n1. 👁 کاروان عەباس شەرعی\n- چوونی رەسوڵ پێشنماز و چەند هاوڕێیەکی تری حدکا لە باشوورەوە بۆ ناوچەی سەردەشت، بۆ کاروباری حدکا و بە سڵامەتیش گەڕانەوە.\n2. 👁 ستار سادق محەمەدئەمین حوسێن مەنتک ناسراو بە ستار مەنتک\n3. 👁 عەبدولڕەحمان حەسەن عەبدوڵڵا\n4. 👁 هادی عەلی عەبدوڵڵا\n- تا 28-10 بەستنی کۆنگرەی یەکەمی حیزبی دێموکراتی کوردستان - حدکا لە شاری مەهاباد، کە پێشەوا قازی محەمەد بووە سەرۆکی حیزب و ئەمانەش بوونە ئەندامانی کۆمیتەی نێوەندی: حاجی بابا شێخ، مەنافی کەریمی، سەید محەمەدی ئەیوبیان، عەبدولڕەحمانی ئیلخانی زادە، ئەحمەدی ئیلاهی، خەلیلی خەسرەوی، کەریمی ئەحمەدیان، حاجی مستەفای داری، حەمەد ئەمینی موعینی، محەمەدی وەلی زادە، محەمەد رەسوڵی دڵشاد - سکرتێری کۆمیتەی نێوەند، محەمەد ئەمینی شەرەفی و عەبدولڕەحمانی زەبیحی. هەروەها لە کۆنگرەکەدا چەندین بڕیاریاندا، کە گرنگترینیان مافی چارەی خۆنووسین بوو بۆ گەلی کورد لە خۆرهەڵاتدا.\n- لەدایکبوونی تەحسین تەهاتەحسین تەها لە ئامێدیئامێدی.\n- وتووێژی ئێران و تورک دەربارەی راپەڕینەکەی ئیسماعیل خانی سمکۆ، تاوەکو ئەمەی دوایییان یارمەتیی سمکۆ نەدات.\n- برسی کۆکسی نوێنەری باڵای بەریتانیا لە ئێڕاق، یەکەمین ئەنجوومەنی وەزیرانی بە سەرکردایەتیی عەبدولڕەحمان گەیلانی لە ئێڕاقدا دامەزراند.\n- لە پاش شکانی پێشمەرگەکانی ئەسعەد ئاغا، ئینگلیزەکان شاری کەرکوککەرکوک داگیردەکەن.\n- روودانی شەڕێک لە نێوان کورد و رووسدا لە نزیک زندیشتەدا.


لە جیهانی برسیدا، واتای ئەدەبیات چییە؟ – Denegkan\nلە جیهانی برسیدا، واتای ئەدەبیات چییە؟\nbydengekan\tFebruary 6, 2013\tئەدەب\nکتێبی “وشەکان” لە زستانی ساڵی ١٩٦٤ بڵاو کراوە و لەگەڵ پێشوازیەکی زۆری خەڵک ڕووبەڕوو بووەوە. بە پێی گوزارشی گۆڤاری “ئێکسپرێس”، ئەم کتێبە بۆ زۆربەی زمانەکان وەرگێردراوە و لە زۆربەی وڵاتاندا بڵاو کراوەتەوە. لە بەرواری هەژدەهەمی ئاپریلی ساڵی ١٩٦٤، رۆژنامەی “لۆمۆند” وت و وێژێکی سەبارەت بەو کتێبە لەگەڵ سارتێر باو کردەوە. سارتێر لە بەشێک لەو وت و وێژەدا باسی واتای ئەدەبیات لە جیهانی برسیدا کرد و سەبارەت بە پابەند بوونی ئەو بەرنابەر بە مرۆڤە دابڕاو و برسیەکان قسەی کرد. لێرەدا هەڵبژاردەیەک لە قسەکانی سارتێر دەخوێنینەوە.\nلە جیهانی برسیدا واتای ئەدەبیات چییە؟ دەبێ بوترێت کە ئەدەبیات هەروەکوو ئەخلاق پێویستی بە هەمە گیری و گشتی بوون هەیە. لەبەر ئەوە، ئەگەر نووسەر دەیهەوێت خوێنەرانی بە گشتی خەڵک بن، دەبێ خۆی لە ڕیزی زۆرینەی خەڵکەکاندا دابنێت، واتە لە ڕیزی دوو ملیارد کەسی برسی، دەنا دەچێتە خزمەتی یەكێک لە چیینە باڵادەستەکان و وەکوو ئەو چینە باڵادەستە، دەبێتە چەوسێنەر. بۆ ئەوەی کە نووسەر وەها کۆمەڵی زۆری خوێنەری هەبێت، دوو رێگا لە بەرانبەریدا هەیە:\nرێگای یەکەم: چاوپۆشی بۆ ماوەیەک لە ئەدەبیات، بە مەبەستی بارهینانی خەڵک. لە ولاتێکی وەکوو وڵاتانی ئافریقایی کە کەسانی پەروەردە کراو و بارهێنراویان نییە، ئەگەر یەکێک لەوان لە ئەوروپا دەرسی خوێندبێت، بە چ حەقێک کاری مامۆستایی لە ولاتی خۆی ڕەت بکاتەوە؟ تەنانەت ئەگەر ئەو کارە بە نرخی لەدەستدانی توانا و خواستی نووسەرێتی تەواو ببێت. ئەگەر وەها کەسێک لە ئەوروپا دەست بکات بە رۆمان نووسین، بە بڕوای من کارەکەی شتێکە نزیک بە خیانەت. جگە لە هەندێ جیاوازی ڕووکەش، لە نێوان خزمەت کردن بە تاکی کۆمەڵگا و پەیامبەرێتی ئەدەبیات جیاوازیەک بوونی نییە.\nرێگای دووهەم: کە لە جیهانی ناشۆڕشگێری وەکوو فەڕانسە دەتوانرێت پەیڕەوی بکرێت، ئەوەیە کە بۆ مەبەستی ئامادەکاری بۆ سەردەمێک کە هەموو توانای خوێندنیان هەبێت، نووسەر دەبێت بابەتەکان بە بنچینەترین شێوە و ئاشتی وەرنەگرانەترین جۆری خۆی باس بکات.\nسەرنج بدەن کە! من بە هیچ شێوەیەک ئەدەبیاتی پۆپۆلیستی کە تایبەت بە چینەکانی ژێردەستە، پێشنیار ناکەم. خەڵکیش دەبێ بۆ تێگەشتنی مەبەستی نووسەر تێبکۆشن. ئەگەرچی نووسەر دەبێ لە ئاڵۆز کردنی لێهاتووانەی وشەکان خۆ بەدوور بگرێت، بەڵام ناتوانێت کە هەمیشە بابەتەکە بە ڕوونی بنووسێتەوە و بۆچوونە تازە و گوماناویەکانی خۆی بە شێوەی یاسا و ڕێسا کۆنەکان بنووسێتەوە. بۆ نموونە، من مالارمێ بە گەورەترین شاعیری فەڕانسە دەزانم و کاتێکی زۆرم بۆ تێگەیشتن لە شێعرەکانی ئەو داناوە، بەڵام بۆچوونی “هێرمتیسم”انەی (ئاڵۆز کردنی ئانقەستی وشەکان) ئەو پەسەند ناکەم و بە هەڵەی دەزانم. هەڵبەتە بابەتگەلێکی کە واتایان قورس بێت، ناچار خوێندنەوەشیان قورس دەبێت. لە لایەکی ترەوە، نابێت وا بزانرێت کە خەڵک تەنیا خوازیاری بابەتهایەکن کە خوێندنەوە و تێگەیشتنیان ئاسان بێت، ئەزموونی تازەی کتێبە گیرفانیەکان ئەوەیان سەلماند. لەو کاتەوەی کە کتێبەکانم بە بەشی بچووک بچووک چاپ دەکرێت، گروپی خوێنەرانی بابەتەکانم گۆڕاون. ئێستاکە نامەهایەکم لە کرێکاران و بەرنامە نووسانی ئامێرەوە بۆ دێت، کە لە سەرنج ڕاکێشترین نامەکانە.\nتا کاتێ کە نووسەر نەتوانێت بۆ دوو ملیۆن کەسی برسی بنووسێت، تووشی شێوەیەک لە ئازار و ناڕاحەتی دەبێت. نووسەر دەبێت قەڵەمی خۆی لە خزمەتی چەوساوە و ستەم لێکراواندا بخاتە گەڕ. ئەوە کارێکە کە دەبێت نووسەر بیکات، دیسانیش پلە و پایەیەک وەرناگرێت. چوونکە دانیشتن لەسەر کورسی و پشتی زوڵم لێکراوان گرتن شاکار نییە. قارەمانێک لە رێگەی قەلەمەوە دروست نابێت. بە بڕوای من، گرنگ ئەوەیە کە نووسەر نابێت لە ڕاستیەکان و بابەتە بنچینەییەکانی سەردەمی خۆی بێ ئاگا بێت. بابەتی برسیەتی جیهانی، بۆمبە ئەتۆمیەکان، بیگانە بوونی مرۆڤ لە خۆی، ئەوانە بابەتگەلێکن کە ئەگەر سەرتا پێی ئەدەبیاتی ئێمە نەگرنەوە جێگای سەر سوڕمانە.\nن: ژانپۆل سارتێر\nو: هێمن ئەمانی (باران)\nPrevious ئاسته‌نگی له ده‌روازه یان نه‌بوونی هزری ته‌ندروست\nNext زانستە رامیارییەکان و چاوەڕەشەکان


ڕۆژنامه‌نووسانی میسر ناڕه‌زایی له دژی یاسایه‌كی نوێی ڕۆژنامه‌گه‌ری ده‌رئه‌بڕن\nڕۆژی یه‌كشه‌ممه وه‌ك ناڕه‌زایـیه‌ك له دژی پـرۆژه‌ی یاسایه‌كی نوێی ڕۆژنامه‌گه‌ری كه مشـتومڕێـكی زۆری ناوه‌ته‌وه، تاكه ڕۆژنامه‌یه‌كی به‌رهه‌ڵـسـتكار یان سه‌ربه‌خۆ له قاهیره‌ی پایته‌ختی میسر ده‌رنه‌چووه. ئه‌م مه‌سه‌له‌یه وای كرد به سه‌دان ڕۆژنامه‌نووس بڕژێنه سه‌ر شه‌قامه‌كان تا ناڕه‌زایی ده‌ربڕن له به‌رامبه‌ر ئه‌و هه‌وڵه‌ی ده‌درێت بۆ سنورداركردنی ئازادی ڕۆژنامه‌گه‌ری.\nڕۆژی یه‌كشه‌ممه به سه‌دان ڕۆژنامه‌نووس له ده‌ره‌وه‌ی په‌رله‌مانی میسریدا مانیان گرتبوو و دوو ئه‌وه‌نده پـۆلیسیشـیان بۆ هاتبوو، هاوكات په‌رله‌مانتارانیش وتووێـژیان سه‌باره‌ت به پـرۆژه‌ی یاسا نوێـیه‌كه‌ی ڕۆژنامه‌گه‌ری ده‌كرد.\nبه‌پـێی ڕه‌شـنووسی یاسا نوێـیه‌كه سزای تاوانی ناوزڕاندن ده‌كاته نزیكه‌ی دوو سـاڵ زیندانی. هه‌روه‌ها له بڕگه‌یه‌كی تریشـدا ڕێـگه به زیندانكردنی ئه‌و ڕۆژنامه‌نووسانه ده‌دات كه به‌رپـرسه حكومیـیه‌كان به گه‌نده‌ڵی دارایی تاوانبار ده‌كه‌ن.\nسه‌رۆكی سه‌ندیكای ڕۆژنامه‌نووسانی میسری، جه‌لال عارف ده‌ڵێت ئه‌گه‌ر په‌رله‌مانتاره‌كان یاساكه په‌سه‌ند بكه‌ن ئه‌وا ئێمه هه‌ر به‌رده‌وام ده‌بین له به‌رهه‌ڵـستی كردنی و كار ده‌كه‌ین بۆ شـكست پـێـهێنانی. ده‌شـڵێت ئێمه به‌رده‌وام ده‌بین له تێـكۆشـانمان بۆ دانانی یاسایه‌كی ڕه‌وا كه ڕێـگه به ڕۆژنامه‌گه‌ری بدات ڕۆڵی خۆی بـبیـنێت.


Monday, 03.01.2010, 12:00\n*مەلامستەفای بارزانی لە تەك سافاكی ئیرانیدا گریبەستێكی بەست بۆ فرۆشتنی پیشمەرگەی (زیند و كوژراوی) حیزبی دیموكراتی كوردستان (ڕۆژهەڵات) هەر یەكەیان بەنرخی جیاواز *1\n* (سوپای عیراق لە بنچینەدا پێكهاتووە لە دوو لیوا. هەردوو لیواكەش پیشمەرگەن) مەسعود بارزانی ووتی: 2*\n*3500 پیشمەرگەمان بۆ توركەكان دا بەكوشت نیچیرڤان بارزانی ووتی (كوردستانپۆست) *3\n*قۆنتەراتی شەریكی برا كوژی بە 50 ملوین دۆلار .لە نیوان سامی عبدالرحمن و میتی توركی . *4\n* شەری نیوان جەلالی و مەلایی1988+1994، (5) هه‌زار چەكداری تێدااكوژراوە. جارس ماكێرمید نووسی .*5\nئەم كوژراوانە چین(پیشمەرگە. جاش .ملیشیا. یان چەتە) علی كیمیاویش 5000ی لە هەلەبجەدا ژارباران کرد و کوشتونی.\n*لەئەنجامی كۆمەكی چەكدارەكانی مەسعود بە سوپای توركی بۆ كوشتنی پیشمەرگەكانی پارتی كریكارانی باكوری كوردستان.(هیچ دڕندەیەك بەچكەكانی خۆی ناخاتە بەردەم درندەیەكی تر بیخوات) ڕۆژنامەیەكی بەریتانی نووسی\nبۆچی بارزانی دوای هەڵبژاردن كوردستانی بەجێهشت؟ چونك ەخەجاڵەتی ئاشبەتاڵ و سوكایەتی و بێویژدانی بوو بەرامبەر بەو هەموو پیشمەرگە دڵسۆز و بەنرخانەی، كە بڕوایان بەو زەلامە كرد.\nسەرۆكی هەریم تا ئیستا نازانێ سنوری دەسەڵاتی یاسایی چەندە، هەربە ئاوزانی خێڵەوە دەڕوانێتە كێشەكان .\nووڵاتیك یان قەوارەیەكی سیاسی، ئه‌گه‌ر بوونی هەبوو دەستور و یاسا ڕۆڵ دەبینێ نەك فتوای سەرۆك. لە بەغدا، که پێڵاویان گرته جۆرج بۆش، مالكی بە بۆشی ووت چی لێبكەین؟ له وه‌ڵامدا بۆش ووتی: ئەم پرسیارەت لە پیڵاوەكە زیاتر ئازاری دام. ئەی ئێوە ووڵات نین و دەستور و یاساتان نیە؟\nلە ئەڵمانیا هیلمۆت كۆڵیان دایە بەر هێلكەی پیس، چونكە درۆی كرد. وەزیری دەرەوەی ئەلمانیا یوشكافیشەیەیان بۆیاخاوی كرد. ئۆسكالا لافۆنتین یان بە چەقۆ بریندار كرد. سەرۆك كۆماری ئەڵمانی یەك ووشەی نەگوت، چونكە لەو وڵاتەدا یاسا بوونی هەیە، نەك فتوای سەرۆك خێڵێكی وەك مەسعود.\nگۆڕان تەنیا ویست و ئەركی لیستی گۆڕان و كاك نەوشیروان نییە. گۆڕان پێویست و ویستی سەردەمە. گۆڕان ئەركی هەموو كەسێكی كوردستانی و مۆدیڕنە. ژیان بەگۆڕانەوە جوان و بەرهەمی دەبێ . گۆڕانخوازەكان گەره‌كیانە سیستەمی ژیان لەگشت لایەنكانەوە بگۆڕن. دەسەڵاتی جەلال و مەسعود وەك مرۆڤێكی ئاسایی بە ئازادیی كرێكاریی و سیاسەت بكەن، نەك وەك كەسێكی سۆپەر و تاقانە پشتاوپشت. گەلی باشوری كوردستان بۆ ویست و خواسته ناشیرینەكانی خیزانەكەیان بەكاربهینن.\nنیتچە دەڵێت: (ناكامڵی مرۆڤەكان لەوەدایە، كە بوونی خۆیان بكەن بەپیوەری هەموو شتێك) نه‌فامی مسعودیش لەودایە بوونی خۆی و خیڵەكەی كردووە بە پیوەری كوردایەتی. ئەو ناتوانێت و مافیشی نییە لە جیاتی هیچ كەسێك بیربكاتەوە. مرۆڤەكان ئازادن ئەوان دەستنیشانی ئایندەیان دەكەن. ئێوە دەسەڵاتێكی (تیموكراتی) (دەسەڵاتی ئاغاكان وئەشرافەكان) پریمیتفتان بەسەر ئەو گەلەدا سەپاندوە. لۆژیكە مرۆڤە ئازاكان خۆیان لە ژیر دەسەڵاتی ئێوەدا رابپسكینن. دەسەڵاتی كوردیی دەسەڵاتیكی درۆزن، مۆڕاڵپیس و بیویژدانە، بواری ئازادیی تاكەكانی تەسككردۆتەوە. زمانە پاكەكان دەبڕن، ویژدانە پاكەكان وێڵ دەكەن و پێنووسه‌کانی چەشنی سۆرانی مامە حەمە دەكوژن. مرۆڤ گەر لەڕێگەی یاسا و پەرلەمان و لۆژیكەوە مافەكەی چنگ نەكەوت، پەنادەباتە بەر توورەبوون و ریگەی تۆلەیەكی رادیكال و زمانی زبر(ناكرێ بەزمانی بولبول راڤە لەتەك چەقەڵدا بكەیت) سیستەمی زمانی دیلۆگی سەردەم، سیستەمی گۆڵ لەیكگرتن و یەكتری پەسەندكردنە، نەك نكۆڵیكردن لەبەرمبەر.\nئەگەر سوكایەتی بە پیشمەرگە هیڵی سورتر لە سوربێت ئەوە سوكایەتی بە سلیمانی ئاگرە جەستەی بەردیش دەسوتینی. سلیمانی دڵ و ڕۆحی هوشیاری نەتەوەی كوردە. بە جوگرافیای سروشتیی و رۆشنبیریی وسیاسییەوە بەشیكە لە كوردستان هیچ هێزێك ناتوانێ و بۆی نییە لەجەستەی هوشیاریی وجوگرافیای سیاسیی كوردستانی جیابكاتەوە. ئەم ڕستەیەی مەسعود (لە كوردستان جێی نابێتەوە) تەنیا تایبەت نییە بە لیستی گۆڕان، بەڵكو هەرەشە و سوكایەتییە بەتەواویی شاری سلیمانی. ئەو هەڕەشەیە تەپڵی جەنگە بەرامبەر بە گۆڕان و به‌رامبه‌ر به گشت سلیمانییەكان.\nئێمەی (هاووڵاتی سلیمانی) بەهەناسەی پیرۆزی شیخ محمودی نەمر مۆراڵی كوردستانیمان پەرەوردە كردووە، بۆیە گشت بستێك لەخاكی كوردستان لەدڵی سیلمانییەكاندا ڕێزی هەیە. مەسعود زۆر لەوە بچوكترە قۆرخی ئازادی سلیمانی و ڕۆڵە نەبەز و نەتەوەییەكانی شاری هەولێر و كەركوك و دهۆك و خانەقین و موسل كوێرە دێیه‌كی ئەم خاكە بكات.\nئەوان فیرن دژایەتی لەنێوان شار بە قۆنتەراتی شەڕی براكاندا ده‌که‌ن. بازرگانی بە ئایندە و خوینی نەوەكانی داهاتووی كورده‌وه بكەن. ئەم دەسەڵاتەی ئیستا قۆناغی تیپەڕبوونی سیاسییە، كە لە ئەنجامی بۆشایی سیاسیی دوای ڕمانی سەددامەوە دروستبوو. هەموو دۆزێك دەبێ بە فلتەری گۆڕاندا تیبپەڕێ، لێ هیچ دۆزێك هێندەی دۆزی سیاسیی بزێوانە گۆڕانی بەسەردا نایەت. هەره‌شەكەی مه‌سعود دوورە لە هەموو بنه‌ما جوانەكانی مرۆڤایەتی و پرینسیبی دیموكراسی. ڕێكەوت نییە سلێمانییەكان لە سلێمانیدا ئاوارە و كۆیلەی دەسەڵاتی چەند كەسیكی دەرەوەی ئەو شارە بن، چونكە دوژمنانی پڕۆژەی كوردایەتی سلیمانین. سلیمانیان بۆ ده‌سته‌مۆ و که‌ویی نابێت، بۆیە قۆنتەراتەكەی دەدەن بە كەسانی وەك جەلال و مەسعود.\nوانەیەكی سیاسیی بۆ مه‌سعودی ناسیاسی:\nفەلسەفەی گۆڕان لە سروشتدا:\n(مادام سروشت مه‌حكومە بە گۆڕان، مادام مرۆڤ و كۆمەڵگا بەشێكن لە سروشت، كەواتە مرۆڤ و كۆمەڵگا مه‌حكومن بە گۆڕان) جەوهەری سیاسەت\nجەوهەری سیاسەت كردارە. جەوهەری كرداریش (مەبەست...ئیستراتیجیە)، كەواتە سیاسەت كرداری بەمەبەستە. بەزمانە سیاسیكە، یانی (ئیستراتیجی) ئیستراتیجی وشەیه‌ك نییە، که تایبەت بە پڕۆسیسی سیاسی، سیاسەتیش ووشەیەك نییە تایبەت بێت تەنیا بەپڕۆسیسی سیاسی(سیاسەت و ئیستراتیجی) بەپڕۆژەكانی دەرەوەی كایە سیاسیەكانیشەوە پەیوەندی هەیە. ئەمە خویندنەوەیەكی فەلسەفیانەیە بۆ سیاسەت و ئیستراتیجی.\n(هاوپەیمانیتی ئیستراتیجی) نێوان جەلال ومەسعود :\nهاوئاهەنگی جەلال و مەسعود، ئیستراتیجیك نییە بۆ پرۆژەیەكی سیاسی نەتەوەی، بەڵكو تاكتیكێکی ناشرینە لە مرۆڤی كورد ده‌كەن. دۆزی باشوری كوردستان لەدوای2003 ساڵ بە ساڵ لەتەك گەشەكردن و تووكمەبوونی هیزە سیاسییە ناسیونالیستە عەرەبەكان. لاواز دەبێ هۆكەشی نەبوونی بەرنامەیەكی ئیستراتیجی نەتەوەییە بۆ بەرنگاربوونەوەی ئەگەرە چاوەڕوانكراوەكانی دوای توكمە بوونی ناسیونالیستی عەرەبی و بەهیز بوونی چەق(بەغداد) ئەوان بۆ ئەم ئەگەرە هیچ كارێكیان نەكردوە، بۆیە كێشەكان بەهەڵواسراوه‌یی ماوەتەوە. نمونە بەهێز بوونی حدبا و لاوازی كورد لەموسڵ پشتگۆیخستنی كیشەی ناوچە كیشەداره‌كان.\nئەم ڕستەیە (هاوپەیمانێتی ئیستراتیجی) نیوان مەلایی و جەلالی لە كرۆكدا تاكتیكە . تاكتیكیش دوو جۆر\nبۆ یه‌که‌مینجار یەكێكێک لەو كۆمەڵه وێنانه‌ی خیڵی بارزانی، که گەیشتۆتە دەست ئەرشیفی كوردستانپۆت\nیەكەم : تاكتیكی دەسەڵات بەرامبەر بە دوژمن و نەیاری سیاسیی (پۆزیتیف)\nدووەم : تاكتیکی ده‌سه‌ڵات به‌رامبه‌ر به گه‌ل و نه‌ته‌وه (سووکایه‌تیی و خیانه‌ته).\nئەوان ڕێككەوتوون، که سامانی ئیستا و نەوەكانی داهاتوو(لە پرۆژە پیترۆڵەكانی) هەرێمدا بدزن؟\nئەوان ڕێكەوتوون هەر دەنگیكی ئازا و ناڕەزا لەنێو كورددا سەرهه‌ڵ بدات، بەیەك دەست دەیخنكێنن.\nدبلۆماسی: دبلۆماسی تەنیا چەكێك نییە بەدەست كادیرانی وەزارەتی دەرەوە، بەڵكو لە پچوكترین پەیوەندییه‌كانی مرۆڤدا دبلۆماسی بوونی هەیە (دبلۆماسی ناوەوە. دیبلۆماسی دەرەوە. دبلۆماسی كاتی ئاشتی. دبلۆماسی كاتی جەنگ دبلۆماسی ئابوری..هتد) هەر كەسێك دەسەڵاتێكی سیاسیی و رابەراێتی گرتە دەست دەبێ زۆر هوشیاربێت لە بەكارهێنانی دبلۆماسی گونجاو بە پێی بوارەكان. ئەركی هەر سەرۆكێك بەكارهێنانی دبلۆماسییەكی ئارامە بەرامبەر بەكیشەكانی ناوخۆی نیشتمانەكەی.\nمەسعود لەجیاتی ئەوەی گرفتی نیوان گۆڕان و مافیاكانی جەلالی بەهەرەشە چارەسەربكات، دەبوو بەرێگای دبلۆماسیەكی ئارام وهوشیارانەوە مامەلەی لەتەكدا بكردایە نەك تەپڵی جه‌نگ دژی گۆڕان لێبدایه، ئه‌مانه بەچاك و خراپەوە بەشێكن لەو گەل و نیشتمانە.هیچ هیزیك نییە بتوانێ بیانكات بە سفر.\nخورپەی سیاسی مەسعود لە ڕۆڵی گۆڕان لە ئایندەی سیاسی باشوری كوردستاندا\nلیستی گۆڕان خۆی سەپاندووه، بوو بە حەقیقەتێكی سەردەم، بوو بە بەشێكی ئەكتیفی لەشی سیاسیی كۆمەڵگای كوردی له باشوری كوردستان، كەواتە دەبێت وەك قەوارەیەكی بەهیز لە گۆڕەپانی سیاسیدا مامەڵەی لەتەكدا بكرێت. لۆژیكە هاوپەیمانێتی سیاسیی لەدوای هەموو هەڵبژاردنێكەوە گۆڕانكاری بەسەردا بێت. مەسعود دەزانی كەسایەتی سیاسیی و جەستەی ئیفلیجی جەلال، كەڵكی سیاسیی پێوە نەماوە. مەزەنە دەكرێت لەدوای 7 / 3 / 2010 سندوقەكانی دەنگ هاوكیشە سیاسییەكان بگۆڕن، بە پێی سترۆكتۆری ئاوزانی كۆمەڵگای كوردی و ترس وتۆقین و بەریتلەوە (پارتی) دەنگی یەكەم بهینێ. دەنگی یەكەم پیویستی بەدەنگی دووهەم هەیە، مەزەنە دەكرێ گۆڕان دەنگی دووهەم بێت. قەیرانەكە لەم خاڵەوە دەست پێدەكات. پارتی پێویستی بەهاوپەیمانێكی بەهێز هەیە، كە گوێڕایه‌ڵی ئیستراتیجی بنەماڵە بێت نەك كوردستانی. گۆڕان بەهێز. لەم ساتەدا و بەپێی سیستەمی دیموكراتی وهەڵبژاردن لۆژیكە (گۆڕان و پارتی) حكومەت دروست بكەن. ئەمە سوكایەتی نییە بۆ گۆڕان بەمەرجێک خیانەت بە(ئیستراتجیتی لیستی گۆڕان نەكات)، لێ خورپە و ترسی پارتی لە(مەرجە سیاسییەكانی گۆڕانە)، نەك لیستی گۆڕان، بۆیە سەركەوتنی گۆڕان هەردوو خێزانی تووشی هیسترایای سیاسیی كردووە. بەهەموو پیوەر و توێژینەوەیه‌كی سیاسیی(ناوەكی ودەرەكی) جەلالییەكان ئەستیرەی سیاسییان بەرەوكشان دەچێ، كەواتە گۆڕان ئەو هیزەیە سیستەمی فودیالی سیاسی لە باشوری كوردستاندا دەگۆڕێ. هوشیاری مەسعود لەوەدا ده‌بێت، که لە جیاتی هەڕه‌شە (لۆژیك) پەسەند بكات، ئەویش گۆڕانە.\nمرۆڤە شەڕخوازەكان دەروونی ئاژەڵیان هەیە:\nكە جەنگی جیهانی دەستی پێكرد (ئەنیشتاین و فروید)بەنامە كەوتنە دووان، ئەنیشتاین ئەم پرسیارە لە فروید دەكات:\n- دەكرێ جەنگ لە میژووی مرۆڤایەتییدا كۆتایی پێ بێت؟\nوەڵامی فروید: بەكارهێنانی هێز و زەبر وتوند و تیژی هۆكاری سەرەكی بوون بۆ یەكاڵاكردنەوەی كیشەكانی مرۆڤ، ئەمەش ئەوە نیشان دەدات، که بەشێك لەكاری مرۆڤەكان (ئاژەڵییە)\nلەوەتەی مەسعود و جەلال سیاسەت دەكەن هەمیشە بەزەبری هێز كیشەكانیان یەكاڵاكردۆتەوە، بۆیە ئەم بیردۆزە پێمان دەڵێ(جەلال و مەسعود) دەرونیان دەروونێكی (ئاژەڵییە، نەك مرۆیی)\nنمونە: لە 13.10.1997(ئێمە ئەگە ربزانین میشوولەیەك دوژمنایەتی پارتی دەكات ئەوە فوی تێدەكەین دەیكەین بەفیل) جەلالییەكان وتیان .\n(لە مانگی ڕەمەزاندا(بوب بیر لێپسراوی CIA) ئەمەریكی و ئەحمەد جەلەبی دەچن بۆ سلیمانی و تكا لە جەلال دەكەن شەر بوەستێنی.جەلال دەڵی با ڕۆژۆكەم بشكێنم بیرێكی لێدەكەمەوە .*6\nلە مانگی فابریوەری 1988 بەیارمەتی عزیز محمد پەیمانی ئاشتیتان بەست.\nئەمەریكی (بنامین فراكلین) شەری چاك و ئاشتی خراپ بوونی نییە.\nلەو ڕۆژەوەی خێڵی بارزانی دەسەڵاتی سیاسییان هەیە، شەڕی خراپیان بۆ خراپ كردووە، ئاشتیان بۆ خراپتر كردووە .\nفەلسەفەی شەڕ لەپیناوی یەكاڵاكردنەوەی كیشەكانە, ئەوان شەریان كردووە لە پیناوی شەڕدا.\nمحمد پیغمبەری مۆسۆڵمانەكان 1500ساڵ لەمەوبەر شەری دەكرد لەپیناوی گۆڕینی ئاوزانی كۆمەڵگا و شكاندنی بتەكانی كەعبە، یانی گۆڕینی ئاوزانی كۆمەڵگای جاهلی بۆ مۆدیرنی ئەو سەردەمە.\nئیوە شەردەكەن بۆ گۆرینی مۆدیرن بۆ جاهلیەت و بت پەرستی(جەلالی ومەلالی) جیاوازی نیوان سایكولۆجی سیاسی گۆڕان و ئێوە جیاوازی نیوان كۆمەڵگایەكی مۆدیرن وكۆمەڵگایەكی بەرغەلییە. مادام ئێوە دەسەڵاتی كۆمەڵگاتان سنوردار كردووە، كەواتە ئێوە مافی كۆمەڵگاتان زەوتكردوە.\nفروید دەڵێ: (تەنیا ماف نیشاندەری دەسەڵاتی كۆمەڵگایه.\n1. ئاوڕێك ...سەعید كاوانی (كۆیستان) لاپەڕە 174.. ساڵی چاپ 1996\n2. ڕۆژنامەی ئاوینە 08-2009\n4. ووتاری قۆنتەراتیكی شەری براكوژی .جەزا چنگیانی و وتاریكی ڕۆژنامەی فرانكفۆڕن ڕوندشاو\n5. سایتی سبەی 25-02-2010\n6. ڕۆژنامەی الحیاە عربی 25-03-2009\nمن له‌شفرۆش نه‌بووم .... حاکم قادر، وای لێکردم!\nڕۆژنامەی (كوردستانی نۆێ) یان ڕۆژنامەی (عیراقی نوێ)


حسێن میسری... ئەستێرە درەوشاوەکەی شانۆ و درامای کورد\nمنداڵێکی بزێوی گەڕەکی شوان، بە قژە لوول و ئاڵۆزکاوەکەیەوە هەموو رۆژێک تائێوارە گەڕەکی تەی دەکرد بە یاریی و هەڵبەز و دابەز. دواتر ئەو منداڵە کە گەورەش دەبێ، دەبێتە هونەرمەندو دەرهێنەرێکی بزێوی کەرکوک و کوردستان هەر بە هەمان قژی لوول و ئاڵۆزکاو بەڵام ئەمجارە تەنکتر لەوەی منداڵیی و لە بری کەرکوک " میسری" دەبێتە نازناوەکەی.\nئەو کەسە هونەرمەندی بلیمەت حسێن رەحیم محەمەد ئەمین ناسراو بە "حسێن میسری"ـە کە ساڵی ١٩٥٧ لە شاری كەركوك لە دایكبووە.\nحسێن میسریش وەکو هەزاران کەرکوکی رەسەن، تاڵاوی سیاسەتی تەعریبکردن و چەوساندنەوەی نەتەوایەتی، ژیان لە خۆی و خێزانەکەی دەشێوێنێ و هەرزوو نیشانە بەد و خراپەکانی لەسەر دەر دەکەوێ یەکەم زیان ئەوەیە کە ناتوانێ خوێندن تەواو بکات. بەڵام بۆ خۆی کۆڵ نادات و خۆی فێرە خوێندن و نووسین دەکات بە زمانەکانی عەرەبی و کوردی.\nدوای فێربوونی خوێندن و نووسین، ئیتر نۆرەی هەڵبژاردنی ئەو شتانە دێت لەگەڵ زەوق و سەلیقەی حسێنی گەنجدا دەگونجێ. بێشک ئەویش هونەری شانۆ و نواندنە.\nرەنگە تا خۆیشی لە ژیاندا بوو، دەیانجار ئەم پرسیارەی لێکرابێ، ئایا کوڕێکی کەرکوکیی لە سلێمانی ژیابێ، پاشگری "میسری" واتای چیە؟\nحسێن لە تەمەنی ٢٠ ساڵاندا واتا ساڵی ١٩٧٧ بۆ بەشداری لە کۆرسێکی شانۆییدا، سەردانی وڵاتی میسر دەکات. دوای ئەوەی گەڕایەوە بۆ کەرکوک، ئیتر نازناوی "میسری" بڕا بەسەر حسێنی کەرکوکدا و بۆ هەمیشە ئەم پاشگرەی پێوە لکا.\nلە ژیانی هونەریدا ساڵی ١٩٧٣ بۆ یەكەمجار لە شاری موسڵ لە شانۆیی (من الذي قتل الوحش) وەكو ئەكتەر بەشداری كردووە، لە نووسینی عەلی سالم و عەدنان جویدجاتی بوو. دوای ئەوە دەبێتە ئەندام لە (تیپی شانۆی ئەزومونگەری كەركوك) دا و لەوێوە درێژە بە ئەزموونی شانۆیی خۆی دەدات.\nلە بواری شانۆدا تەنیا لە رۆڵبینیندا وەکو ئەکتەر نامێنێتەوە، بەڵکو بۆ خۆی دەبێتە دەرهێنەر و کاری دەرهێنان بۆ دەیان دەقی شانۆیی دەکات لەناو کەرکوکدا. بەڵام ساڵی ١٩٨٥ بە زەبری سیاسەتی تەعریب لەلایەن حکومەتی ئەو کاتی عێراقەوە بنەماڵەکەی لە شاری کەرکوک دوور دەخرێنەوە و لە شاری سلێمانی جێگیر دەبن و تا رۆژی مردنی هەر لەو شارەدا مایەوە میسری.\nلە بوارەکەی خۆیدا، هەمیشە مۆتەکەی سیاسەتی رەتکردنەوە و سڕینەوە بە زەقی دەبینرا و هەوڵی دەدا بە هونەر دژی ئەو سیاسەتە بووەستێتەوە. حسێن میسری ئەگەرچی سیاسی نەبوو بەڵام هەرگیز نەیتوانی ئەو مۆرکە سیاسییە لە کارەکانی دوور بخاتەوە کە بەبۆنەی کوردبوون و کەرکوکیبوونییەوە تاڵاوی زۆری لەسەر چەشتبوو.\nکاتێکیش ساڵی ١٩٨٥ لە شاری سلێمانی گیرسانەوە، حسێن میسری زۆر بەزوویی تێکەڵی ناوەندە هونەریی و درامییەکەی ئەم شارە بوو، هەرزوو نەک جێی خۆی کردەوە، بەڵکو بوو بەناوێکی درەوشاوە و نکوڵی لێنەکراو.\nپەڕینەوە بەرەو دراما\nکۆتایی نەوەدەکانی سەدەی رابردوو بۆ حسێن میسری، سەرەتای دەسپێکردنی دنیایەکی تربوو لەناو دنیابەرینەکەی هونەری نواندن دا ئەویش دەرهێنانی چەندین درامای تەلەڤزیۆنیی بوو کە لە کاتی خۆیدا بینەر و دەنگدانەوەی زۆری هەبوو بەناوبانگترینیان ( زنجیرە درامای خۆرنەوازان بە دوو زنجیرە ساڵی ١٩٩٩، زنجیرە درامای خەونی چۆلەکەکان ساڵی ٢٠٠١،زنجیرە درامای رەشەی پۆلیس ساڵی ٢٠٠٢، زنجیرە درامای حەسەنە فەنی ساڵی٢٠٠٣، زنجیرە درامای جومعە ساڵی ٢٠٠٤) لەگەڵ چەندین شانۆ و درامای کورتی دیکەدا\nئێوارەی رۆژی ٣١ی ئایاری ٢٠٠٩ بەهۆی نەخۆشی دڵەوە لە شاری سلێمانی کۆچی دوایی کرد و هەر لەو شارە بە خاک سپێردرا.


ئایا ئەركی ماڵەوە بەسوودە؟ ئەو پێنج پرسیارەی کە پێویستە هەموو مامۆستایەک لە خۆی بکات - Feropedia\nماڵەوە /پێشخستنى مامۆستا/ئایا ئەركی ماڵەوە بەسوودە؟ ئەو پێنج پرسیارەی کە پێویستە هەموو مامۆستایەک لە خۆی بکات\nمامۆستایان هەموو ڕۆژێک مامەڵە لەگەڵ ئەركی ماڵەوەدا دەكەن، بەڵام ئایا بەڕاستی دەزانیت چۆن ئەرکی ماڵەوە بەکاربهێنیت. ئەمانەی خوارەوە ئەو پێنج پرسیارەن کە پێویستە بزانیت لەبارەیانەوە.\nپرۆگرامی پەروەردەیی بابەتە باو و گرنگە ستانداردەکانی ویلایەتە یەکگرتووەکانی ئەمریکا داوا لە مامۆستایان دەکات كە ستانداردەکان بەرزبکەنەوە بە زیاتر قووڵبونەوە لە بابەتەکان. لە دەرئەنجامدا، ئاستی هەموو شتەکان بەرزکراونەتەوە، ئەرکی ماڵەوە و ناو پۆلیش بەدەر نین لەمە.\nبرازایەكم، کە لە پۆلی چوارەمە شەوانە بۆ ماوەی ٤٠-٥٠ خولەك ئەركی ماڵەوە ئەنجام دەدات، لەگەڵ خوێندنەوەی دەرەكی و پرۆژەی تر. ئەگەر پشووی سووكە ژەمێك، ئەو کاتەی کە تیایدا خوشکە بچوکەکەی سەرقاڵی دەکات، لەگەڵ ئەو مەودا هزرییە کورتخایەنەی کە قوتابییەکی پۆلی چوارەم هەیەتی بۆ سەرنجدان پێکەوە هەژمار بکەین، ماوەکە دەبێتە دووهێندە. زۆر هەوڵ دەدات و کۆشش دەكات، بەڵام زۆربەی شەوەکان سەری لێدەشێوێت، وورەی دەڕوات و نیگەران دەبێت.\nیەكێتی نەتەوەیی دایباب و مامۆستایان ( PTA) پێشنیاری ١٠-٢٠ خولەک لە ئەرکی ماڵەوە بۆ خوێندکارانی پۆلی یەک دەكات لە شەوێکدا، بەم شێوەیەش ماوەی ئەرکی ماڵەوەی هەر قۆناغێک ١٠ خولەکی لە قۆناغی پێش خۆی زیاتر دەبێت (واتە ٢٠ خولەک ئەرکی ماڵەوە بۆ پۆلی دووەم هەتا زیاددەکات و دەبێتە ١٢٠ خولەک ئەرکی ماڵەوە بۆ پۆلی دوانزەیەم) ئەگەر ئەم ڕێنماییانە جێبەجێ بكرێن، ئەوا قوتابی لە پۆلی یەکەوە هەتا پۆلی ١٢ ماوەی ١٣٧,١٦٠ خولەك بە سەردەبات لە ئەنجامدانی ئەركی ماڵەوەدا. كە دەكاتە ٢٢٨٦ كاتژمێر یان ٩٥ ڕۆژی ڕێك لە ئەرکی ماڵەوە.\nقوتابییانی ئامادەیی لە فینلەندا شەوانە بە دەگمەن زیاد لە نیو كاتژمێر بەسەردەبەن لە ئەنجامدانی ئەركی ماڵەوەدا. وڵاتەکە بەشێوەیەكی گشتی ڕێگە بۆ منداڵان خۆش دەکات كە بەركەوتنیان لەگەڵ چالاکی داهێنەرانەتردا هەبێت لە ماڵەوە. ئەمەش گرنگە چونكە نمرەی قوتابیەكانییان بە شێوەیەكی بەرچاو باشە لە تاقیكردنەوە نێودەوڵەتییەکاندا. زۆر خیزان و چالاکوانی بواری پەروەردە لە ئەمریكا شێوازی ئەنجامدانی کارە پەروەردەییەکانمان دەخەنە ژێر پرسیارەوە.\nكەواتە، ئایا ئێمە بە هەڵە ڕێنمایی كراوین بە پێدانی ئەم هەموو ئەركە؟ بۆ وەڵام دانەوەی ئەم پرسیارە، دەبێت هەنگاوێك بگەڕێینەوە دواوە و لە بەهای ئەركی ماڵەوە بکۆڵینەوە. ئایا دەبێت چەند ماوە جارێک ئەركی ماڵەوە بدرێت بە خوێندکار؟ هێڵی نێوان زۆر زۆر و زۆر كەم لە كوێدایە؟ ئەمانەی خوارەوە پێنج سەرنجن بۆ یارمەتیدانت لە هەڵبژاردنی ئەرکی ماڵەوە و هۆکاری هەڵبژاردنەکەشی.\n١. چەندێك كات پێویستە بۆ تەواو كردنی ئەرك؟ هیچ ڕێنماییەكی دڵنیاكەرەوە یان یاسایەکی ئاڵتونی نییە ئاماژە بەوە بکات کە پێویستە قوتابییان چەند كار لەسەر بابەتەكان بكەن، بەتایبەت لەبەرئەوەی کە ئەرکەکەنیان بە خێرایی جیاواز ئەنجام دەدەن. پێویستە ئەركی ماڵەوە ببێتە هۆی بەدەستهێنانی ئەنجامی باشتری فێربوون. بۆ بەدەستهێنانی ئەمە، دەبێت هەوسەنگی هەبێت لە نێوان لێهاتوویی و كاریگەریدا. چەندێك ئەركەكە پێویستی بە لێهاتوویی زیاتر بێت ئەوەندە بابەتی زیاتر دەخوێنرێت و خوێندکار زیاتر فێردەبێت لە ماوەی ساڵەکەدا.\nكێشە گەورەکە لێرەدایە: نابێت ئەوەی کە دەخوێنرێت ئەوەندە بە خێرایی بخوێنرێت کە نەتوانن زاڵبن بەسەریدا، نابێت ئەوەندەش دوور و درێژ بێت کە ببێتە هۆی بێزاری. لەو نێوەندەدا مەودایەکی گونجاو هەیە کە پێویستە هەمووان هەوڵی دۆزینەوەی بدەن.\n٢. ئایا هەموو قوتابییەكان ڕەچاو كراون؟ زۆرکات مامۆستایان گریمانەی كاتی پێویست بۆ تەواو كردنی ئەركێک بە پێی ئەو قوتابییانە دادەنێن کە ئاستیان مامناوەندە، ئەو قوتابییانەی كە ئاستیان نزمە دەكرێت دوو یا سێ هێندەی قوتابییەکانی دیکەیان پێویست بێت بۆ تەواوکردنی ئەرکێک. تەنها بیر لە فێرخوازە ئاست مامناوەندەکان مەکەرەوە، ڕەچاوی پێداویستییەکانی هەموو قوتابییەکان بکە.\n٣. ئایا دەکرێت ئەركی ماڵەوە پاڵنەر بێت بۆ سەركەوتن لە داهاتوودا؟ دەكرێت ئەرکی ماڵەوەی دوور و درێژتر بدرێت بە خوێندکار بەمەرجێک ئەركەكە بەسوود و مانادار بێت. هەر ئەرکێک متمانە دروست بكات و دەرگای سەرکەوتنی داهاتوویان بەڕوودا بکاتەوە بێگومان ماندوبوونی دەوێت. ئەركە شیاوەکان هانی فێرخوازان دەدەن بۆ بەشداریکردن لە چالاكییەکانی دواتردا وەك لە پەشیمانکردنەوەیان. دەبێت مامۆستایان سودەكانی ئەركی ماڵەوە و ناو پۆل باسبکەن بۆ ئەوەی قوتابییەكان بەپەرۆش بن بۆ بەدەستهێنانی ئەو سودانە. بەبێ باسکردنی سوود، یان ئاگابوون لە ئامانجی ئەركەكان، قوتابی ئەنجامدانی ئەرك بە هۆکارێکی خۆسەرقاڵکردن دەبینێت.\n٤. ئایا ئەركی ماڵەوە دەتوانێت بابەتەکان بخاتە چوارچێوەیەکەوە کە ئەرکی ناو پۆل لە توانایدا نەبێت؟ ئەركی ماڵەوە كاتێك كاریگەرە كە فێربوونی ناو پۆل بگوازرێتەوە دەرەوەی دیوارەکانی قوتابخانە. كاتێك قوتابییەكان فێری ڕووبەر دەكەیت، با ئەرکی ماڵەوەیان پێوانەکردنی ڕووبەری ڕەفەیەکی سەلاجەکەیان بێت بۆ ئەوەی بزانن پێویستە قەبارەی ئەو کێکە لاکێشەییە یەک قاتەی کە بۆ ئاهەنگی داهاتوویانی دەهێنن چەند بێت بۆ ئەوەی لەسەر ئەو ڕەفەیە جێگەی ببێتەوە. كاتێك فێری جۆرەكانی هەوریان دەكەیت، پێیان بڵێ بچنە باخچەی دواوەی ماڵەوەیان بۆ ئەوەی سەیریان بکەن و بیانناسنەوە. وا لە فێربوون بكە ئاوێتەی ژیانی رۆژانە ببێت، بەم شێوەیەش شایستەی ئەو كاتە دەبێت کە بەسەری دەبەن لە تەواوكردنیدا.\n٥. ئایا ئەرکی ماڵەوە یارمەتی قوتابییان دەدات کاتێک مامۆستاکەیان لەگەڵ نییە؟ قوتابییەكان دەتوانن کاتی پێویست بۆ جێبەجێکردنی ئەرکی ماڵەوە کەم بکەنەوە کاتێک زانییان ڕوو لە کوێبکەن بۆ دەستکەوتنی یارمەتی. لە کاتی ئەنجامدانی ئەركی ماڵەوەدا، بە هیچ شێوەیەک مامۆستایان لەوێ ئامادە نین. نابێت ئەركی ماڵەوە تەنها بۆ تاقیكردنەوەی تێگەیشتنی قوتابییەكان بێت بەڵكو پێویستە یارمەتی پێشکەش بە خوێندکاران بکات کاتێک کە پێویستیان بوو. پێویستە مامۆستایان بەستەری وانەی فێرکاری ئۆنلاین بۆ قوتابییەکان دابین بکەن، وەکو ئەكادیمیای خان، كە ڕێنمایی قوتابییەکان دەکات لە کاتێکدا نازانن چۆن ئەرکێک جێبەجێ بکەن.\nوەرگێڕ: ڕۆژ حیدر ڕەشید\nبابەتەكان هەموو ئاستەکان هەموو بابەتەكان\nپێشتر ووتنەوەی ئینگلیزی بە فێرخوازانی خاوەن پێداویستی پەروەردەیی تایبەت – ئەفسانەکان و ڕاستییەکان\nدواتر وانە ووتنەوەیەکی کاریگەر لە خوێندنی باڵادا


سەرکردەی سوپای پاسدارانی ئێران محەمەد عەلی جەعفەری\nسەرکردەی سوپای پاسدارانی ئێران وتی ئێران هێزەکانی لە سوریادا دەهێڵێتەوە، ئەمەش دوای ئەوەی ئیسڕائیل هەڕەشەی ئەوەی کرد بەردەوام دەبێت لە بە ئامانجکردنی ئێران لە سوریادا ئەگەر هاتوو هێزەکانی لە سوریادا نەکشێنێتەوە.\nڕۆژی سێشەممە سەرۆک وەزیری ئیسڕائیل بنیامین ناتانیاهو وتی وڵاتەکەی بەردەوام دەبێت لە هێرشکردنە سەر ئێرانیەکان لە سوریادا و هۆشیاریدا لەسەر ئەوەی " پێویستە بەخێرایی لە سوریا بکشێنەوە چونکە بەردەوام دەبین لە پەیڕەویکردنی ئەو سیاسەتەمان."\nدەزگای هەواڵی تەڵەبەی ئێرانی لە زاری سەرکردەی سوپای پاسدارانی ئێران جەنەڕاڵ محەمەد عەلی جەعفەرییەوە بڵاویکردەوە " کۆماری ئیسلامی ئێران هەموو ڕاوێژکارە سەربازییەکانی و هێزەکانی و چەکەکانی لە سوریادا دەهێڵێتەوە."\nجەعفەری هەڕەشەکانی ئیسڕائیلی بە گاڵتە ناودێر کرد و هۆشیاریدایە حکومەتی ئیسڕائیل " یاری بە کلکی ئەسەد " نەکەن.\nوتیشی " دەبێت بترسن لەوەی ڕۆژێک دێت موشەکەکانمان بە ئاڕاستەی ئێوە دێن و بەسەر سەرتاندا دەکەونە خوارەوە."


لەنێوان تەشریفاتی و قیڕەقیڕدا – لڤین پرێس\nئاسایی نیە شار تاڵان بکەن تۆش بە شۆی خاکیبوون و سادەییبوون بتەوێ وانیشان بدەی کە لەگەڵ خەمەکانی خەڵکدای. زمانشیرینی کۆمەک بە دۆخی شار ناکات. کوڕە لاسارەکانی حزب کۆی داهاتی سەرخان و ژێرخانی شاریان تاڵان کردووە و تۆش بە بڕینی قردێلەی ساڵۆنێک دەتەوێ وا پیشان بدەی لەگەڵ خەمی خەڵکدای. کوڕانی حزب شاریان وەک قومارخانە و سۆزانیخانە دەوێ و لەبەرامبەریشدا دەخوازن ناڕەزایی خەڵک دامرکێننەوە، بۆ ئەم دۆخە تۆ ڕۆڵێکی باش دەبینی و بەرپرسی وەک تۆ خواناردویەتی بۆ کوڕە لاسارەکانی حزب.\nئەم تەمسیلە بێتامە چیە گۆڕان دەیکا؟ قیڕەی پارلەمانتارەکەی دەگاتە کەشکەڵانی فەلەک و لە شاشەکانەوە دەڵێ بەرپرسان خەریکی قاچاخی هێلەی پیس و دوگ و دەرمانی بەسەرچوو و نەوتن، کەچی بەرپرسێکی شاریش بێنی بڵێی وەزعی شار باشە و هەر خەریکی بۆنە و بەشداری ئاهەنگ بێت.\nپێش ئەوەی پۆست وەرگری خوێنکارە توڕەکانی زانکۆی سلێمانیت دەخستە دوای خۆت و لەو سەرای ئازادییە هاوارت دەکرد خۆپیشاندان مۆڵەتی ناوێ، کە دەبیتە پارێزگار خۆپیشاندەرە ناڕازیەکانی ئەم وڵاتە بە هەڵگرتنی چەک تۆمەتبار دەکەیت و بە خۆپیشاندەرەران دەڵێی مۆڵەتیان نیە.\nکۆی کایەکانی شار و هەرێمی کوردستان نابووت بووە، ڕۆڵی حەبی سەریەشە بۆ لەبیربردنەوەی کێشەکان چارەسەری ئەو دۆخە ناکا. لەنێوان تەشریفاتی و قیڕەقێڕدا ڕێگەی ترمان پێویستە. دنیای ئێمە، شاری ئێمە، لەوە ئاڵۆزترە بە تەشریفاتی و زمانشیرینی یان قیڕەقیڕی مەبەستدار چارەسەر بکرێت. سنورێک بۆ ئەم دۆخە دانەنرێ بە هەنگاوی عەقڵانی و بیری ورد، ئەوا یان دەبێ گوێبیستی دەنگەدەنگی مەبەستدار بین، یان بە پیشاندانی خاکیبوون ئەم قۆناغە بە برینێکی تر و خەمێکی تر و قەیرانێکی تر بسپێرین.\nئێستا لە هەموو کات زیاتر پێویستمان بە جێهێشتنی سەردەمی قیڕەقێر و تەشریفاتی و خاکێتییە.


ئەم وێنەیه له 5 حوزەیرانی 2014 لە ڤیدیۆیەکی پڕوپاگەندە وه‌رگیراوە کە لەلایەن فورقان میدیاوه بڵاوکرایەوە و بەپێی راپۆرتەکان سەکردەی رێکخراوی 'دەوڵەتی ئیسلامی' (داعش)، ئەبوبەکر بەغدادی، نیشاندەدات کە لە مزگەوتێك قسەدەکات لە موسڵ. [ئاژانسی فرانس پرێس]\nلە لێواری دۆراندا لە عێراق و سوریا، رێکخراوی "دەوڵەتی ئیسلامی" (داعش) تێده‌كۆشێت بۆ مانه‌وه‌ی له‌سه‌ر ئینته‌رنێت -- بەڵام شارەزایان دەڵێن تەنانەت لەسەر ئینتەرنێتیش لە داکشاندایە.\nلە 2015 کاتێك ئەم گروپە توندڕەوە ناوچه‌یه‌كی بەقەد ئیتاڵیای داگیركرد، ئامادەییەکی گەورەی ئه‌لیكترۆنیشی هه‌بوو، کە ئینتەرنێتی پڕکرد لە لێشاوی پڕوپاگەندەی بریقەدار و بەشێر نیشاندانی شەڕکەرانی و رازاندنەوەی ژیان لەژێر فەرمانرەوایی ئەواندا.\nئەمڕۆ کە زۆربەی سەرکردە باڵاکانی داعش یان مردوون یان لە هەڵهاتندان، ئەوەی ماوەتەوە لە ئامێری پڕوپاگەندەی گروپەکە کە سه‌رده‌مێك زۆر پێشکەوتوو بوو، بووەتە سێبەرێکی پێشوی خۆی.\nناوه‌نده میدیاییەکانیان تێکشکاون و پڕوپاگەندەکارانیان کێشەیان بۆ دروستبووە لە هێشتنەوەی پەیوەندی ئینتەرنێتیدا لەکاتێکدا رووبەڕووی شەڕی چاودێریش بوون لەلایەن دەزگا هەواڵگرییەکانی هاوپەیمانانه‌وه.\nگروپەکە کەمتر و کەمتر دەنگی هەیە لەسەر پێگەکان، جێگا چۆڵده‌كات بۆ ئه‌و هه‌وادارانه‌ی كه ناتوانێت کۆنتڕۆڵیان بکات و بەناوی ئەوەوە قسەده‌كه‌ن.\nلێکۆڵەرێك لە کینگس کۆلێژی لەندەن، چارلی وینتەر، کە چەند ساڵێكه توێژینەوە لە پەیوەندیەکانی داعش دەکات، وتی: "هه‌روەك ئەوە وایە کەسێك په‌نجه‌ی نابێت به دوگمەی بێدەنگکردنی داعشدا."\nلەنێوان 8 بۆ 9 تشرینی دووەم گروپەکە تەنانەت بەتەواوی بێدەنگ بوو بۆ ماوەی 24 کاتژمێر کە وینتەر وتی ئەوە وەستانێکی "بێپێشینه" بوو لەسەر تۆڕە کۆمەڵایەتیەکان.\nوینتەر وتی لە 2015 کاتێك داعش فەرمانڕەوایی نزیکەی حەوت ملیۆن کەسی دەکرد لە عێراق و سوریا پڕوپاگەندەکارانی "بەرهەمیان لە 38 نوسینگەی میدیایی جیاوازەوە بڵاودەکردەوە لە رۆژئاوای ئەفریقاوە بۆ ئەفغانستان."\nوتی بەڵام لە کانونی یەکەمدا زیاتر لە سێ چارەكی ئەو میدیایانە "تاڕاده‌یه‌ك بەتەواوەتی بێدەنگکران".\nکشانەوە بەرەو 'تۆڕه تاریكه‌كانی ئینته‌رنێت'\nلە ئاداری رابردوودا کە هێزەکانی عێراق داعشیان لە موسڵ وەدەردەنا رۆژنامەنوسێکی ئاژانسی فرانس پرێس توانیبووی دەستیبگات بە هەندێك پاشماوەی ئەوەی کاتێك نوسینگەی میدیایی توندڕەوان بوو.\nلەنێوان دیوارە سوتاوەکانی ڤێلاکەدا لە بەشێکی بەرزی شارەکە پاشماوەی کۆمپیتەر و پرینتەر و کەلوپەلی پەخش هەبوون.\nلە مانگەکانی پێشوودا تا ئەوکاتە هاوپەیمانی نێودەوڵەتی دژی داعش کوژرانی چەند ئەفسەرێکی باڵای پەیوەندیەکانی داعشی راگەیاندبوو، بەزۆری لە هێرشە ئاسمانیەکاندا.\nلەنێویاندا پلاندارێژەر و وتەبێژیان ئەبو محەمەد عەدنانی کە لە هێرشێکی ئاسمانی ئەمریکادا کوژرا لە باکوری سوریا لە ئابی 2016.\nلەم رۆژانەدا پڕوپاگەندکارانی داعش بەزۆری ئینتەرنێت به‌كارده‌هێنن بۆ هاندانی لایەنگرانیان بۆ ئەنجامدانی هێرش بە دەستپێشخەری خۆیان، له‌كاتێكدا گروپەکە هێنده لاوازەبوو ناتوانێت راستەوخۆ دەستی هەبێت لە رێکخستنیاندا.\nئەم داواکاریانە بەزۆری لەرێگەی "تۆڕه قوڵەکانەوە" دەکرێن کە بەشێکی ئینتەرنێتە و بەسەختی کۆدبەند کراوە و زۆر سەختە رێکبخرێت، یان لە رێگەی ئه‌پی تەلەگرامەوە.\nوینتەر وتی سه‌رنجی ئاراسته‌یه‌كی داوه لە هەندێك پۆستدا کە هەوڵدەدەن هەستێکی غوربه‌ت بخوڵقێنن لەنێوان هه‌واداراندا بۆ باڵایی دەسەڵاتی گروپەکە.\nوتیشی بە نیشاندانی رووداوەکانی سێ ساڵ لەمەو بەر وەك "سەردەمی زێڕین"ی دزراو لەلایەن "دوژمنانی ئیسلامەوە،" داعش قه‌ناعه‌ت به هه‌وادارانی نوێ بكات کە ئەوکاتانە دووبارە دەگەڕێنەوە ئەگەر ئەوان پەیوەندی بە قەزیەکەوە بکەن.


فێستیڤاڵی یۆتۆبۆری كۆتایی هات\nگەورەترین ڕووداویی سینەماییه لە نێو وڵاتانی ناوچەی ئێسکاندیناڤیا\nخولی چل و یه‌كه‌مینی فێستیڤاڵی نێوده‌وڵه‌تی فیلمی " یۆتۆبۆری " به نمایشی به‌رهه‌می سینه‌ماكارانی كورد و 78 وڵاتی جیهان له شاری "یۆتۆبۆری " له وڵاتی سوێد به‌رێوه‌چوو .\nفیستیڤاڵی نێودەوڵەتیی فیلمی "یۆتۆبۆری" گەورەترین ڕووداویی سینەماییه لە نێو وڵاتانی ناوچەی ئێسکاندیناڤیا .\nلە ساڵی 1979 بە نمایشی 17 فیلمی سینەمایی لە 3 هۆڵی سینەما و بە بەشداریی 3 هەزار بینەر لە شاری یۆتۆبۆری لە وڵاتی سوید دامەزراوە و ساڵانی رابردووش ژمارەی فیلمەکان و هۆڵی سینەماکانی زیادی کردووە و رێژەی بینەرانی گەیشتۆتە 115 هەزار کەس.\nچل و یەکەمین خولی فیستیڤاڵی نێودەوڵەتیی فیلمی "یۆتۆبۆری" بە بەشداریی 399 فیلم لە دەرهێنانی سینەماکارانی 78 وڵاتی جیهان لە چەندین بەشی جۆراوجۆرله رۆژانی 26ی جانیوەر تا 5ی فێبرییەی 2018 لە 10 سینەما و 40 هۆڵی شاری یۆتۆبۆری لە وڵاتی سوید بەڕێوە چوو.\nجێی باسه لەنێو زنجیرەی نمایشی به‌رهه‌مەكانی فیستیڤاڵەكە، فیلمێكی دۆكیومێنتاری له‌سه‌ر ژیانی سینه‌ماكاری كورد "یه‌ڵماز گۆنای" به ناونیشانی "ئه‌فسانه‌ی پاشا ناشیرینه‌كه" له ده‌رهێنانی "حوسێن ته‌باك" سینه‌ماكاری كوردی دانیشتووی وڵاتی ئه‌ڵمانیا هەبوو، كە مه‌مه‌د ئه‌كتاش كاری دەرهێنانی بۆ كردبوو.\nواحید كفری فیلمێك به‌رهه‌م ده‌هێنێت\nحه‌یات و دایك له به‌غدا خه‌ڵات كران


له یادی 18ی پوشپه‌ر ساڵی 1378و ده رس و ئه زمونه کانی\nجولای 10, 2019 5\nرۆژه‌كانی 18 تا 23ی پوشپه‌ر شاری تاران مه‌یدانی به‌ره‌وروبونه‌وه‌ی خوێندكاران و خه‌ڵكی نارازی به ده‌ستی به‌تاڵ له گه‌ڵ هێزه‌كانی سه‌رتاپا چه‌كداری رژیمی كۆماری ئیسلامی بوو. روداوه‌كانی ئه‌و رۆژانه به هێرشی پاسداران و لیباس شه‌خسیه‌كان بۆ كوی دانشگای تاران ده‌ستی پێ كرد. له ئاكامی هێرشی شه‌وانه‌ی هێزه‌كانی رژیم بۆ سه‌ر خوێندكاران ژماره‌یه‌ك گیانیان به‌خت كرد و ژماره‌یه‌كی زۆریش بریندار بوون. ئه‌م روداوه له گه‌ڵ دژه كرده‌وه‌ی خوێندكاران له گشت زانكۆكانی ئێران به‌ره‌وه‌رو بووه‌وه و شاری تارانیش بووه مه‌یدانی خه‌باتێكی پر شور و شه‌وق له دژی رژیمی ئیسلامی. 18ی پوشپه‌ر و روداوه‌كانی دوای ئه‌م رۆژه كه لاپه‌رێكی زێرین له په‌روه‌نده‌ی خوێندكارانی شوڕشگێر و خه‌ڵكی خه‌باتكاره، چلون روی دا؟\nنوێنه‌رانی موحافزه‌كاری مه‌جلیس له كوتایی ته‌مه‌نی 4ی ساڵی نوێنه‌رایه‌تی خۆیان دا ده‌یانهه‌وێست یاسای راگه‌ێنه‌ره‌كان به شێوه‌یه‌ك ئیسلاح بكه‌ن كه داخستنی گوڤاره‌كانی ره‌خنه گر ئاسانتر بێته‌وه. “سه‌لام” رۆژنامه‌ی ئیسلاح خوازان له رۆژی 18ی پوشپه‌ر نوسی: “سه‌عید ئێمامی پیشنیاری ئیسلاحی یاسای راگێنه‌ره‌كانی داوه”. ئه‌م موره به‌د نێوه‌ی ده‌زگای ئیتلاعاتی رژیم بۆ شاردنه‌وه‌ی جێگا ده‌ستی فه‌رمانده‌كانی سه‌ره‌كی تر له قه‌تله زنجیره‌یه‌كان، وه‌ك به‌رێوه به‌ری سه‌ره‌كی ئه‌م جینایه‌ته بۆ هه‌موان ناسرابوو. ده‌زگای قه‌زایی رۆژی 17ی پوشپه‌ر رۆژنامه‌ی “سه‌لام”ی داخست. خوێندكاران سه‌رله ئێوه‌ره‌ی ئه‌م رۆژه له ناوه‌وه و ده‌وروبه‌ری كوی دانشگا خۆپیشاندانێكیان وه‌رێ خست و خوازیاری هه‌لوه‌شاندنه‌وه‌ی بریاری داخستنی رۆژنامه‌ی “سه‌لام” و په‌سه‌ند نه‌كردنی لایه‌حه‌ی ئیسلاحی یاسای راگه‌ێنه‌ره‌كان بوون.\nبه پێی وته‌ی ئه‌و شایه‌ت حاڵانه‌ی كه خۆیان ئه‌و كات له ریزه‌كانی حیزب الله دا ده‌وری به‌رێوه‌به‌ریان هه‌بوو له نیوه‌ی شه‌و دا و دوای ئه‌وه‌ی كه خۆپیشاندانی خوێندكاران هێور ده‌بێته‌وه به فه‌رمانی “خامنه‌یی”، حیزب الله و باقی هێزه‌كانی نیزامی و ئینتزامی رژیم له‌و په‌ره‌ی دڕنده‌یی دا رژانه ناو كوی دانشگا، خوێندكارانیان له حالێك دا كه نیوه‌یان خه‌وتبوون دایه به‌ر لێدان و ژماره‌یه‌كیان بریندار و خوێندكاركیان به ناوی “عه‌زت الله ئێبراهیم نژاد” كوشت. خوێندكارێك به ناوی “فرشته‌ی عه‌لیزاده”ش سه‌رله‌به‌یانی 18ی پوشپه‌ر له كوی دانشگا ده‌ست به سه‌ر و له ژێر ئه‌شكه‌نجه دا گیانی به‌خت كرد. خوێندكاران و ژماره‌یه‌ك له دانیشتوانی شه‌قامی كارگه‌ری شومالی، رۆژی 18ی پوشپه‌ر ده‌ستیان دایه خۆپیشاندان و كه‌وتنه به‌ر هێرشی هێزه‌كانی رژیم و له ئاكامی ئه‌م به‌ره‌وروبونه‌وه‌یه دا خوێندكارێك به ناوی “تامی حامی فه‌ر” كوژرا. خۆپیشاندان و ناره‌زایه‌تی تا 5 رۆژ واته تا 23ی پوشپه‌ر درێژه‌ی هه‌بوو. له‌م ماوه‌یه‌دا دروشمه‌كان رۆژ له گه‌ڵ رۆژ رادیكاڵتر ده‌بوونه‌وه و سه‌رجه‌م رژیم و دیكتاتوریه‌تی ئیسلامیان كردبۆه ئامانج.\nله دوو رۆژی كوتایی دا واته رۆژه‌كانی 22 23ی پوشپه‌ر كه ئه‌م خه‌باته جه‌ماوه‌ری بوویه‌وه 1400 كه‌س ده‌ست به سه‌ر كران و كه‌وتنه ژێر توند ترین ئه‌شكه‌نجه‌كانه‌وه و ژماره‌یه‌كیش له ژێر ئه‌شكه‌نجه دا گیانیان به‌خت كرد. خه‌باتی 5 رۆژه‌ی خه‌ڵك و خوێندكاران له 18 تا 23 پوشپه‌ر له لایه‌ن خوێندكارانه‌وه له باقی شاره‌كان پشتیوانی لێ كرا.\nروداوه‌كانی جینایه‌تكارانه‌ی 18ی پوشپه‌ر له كوی دانشگا ده‌ستپێكی قوول بونه‌وه‌ی ناكوكی له نێوان هێزه‌كانی ناوخۆی ده‌سه‌ڵات، واته ئیسلاح خوازان و موحافزه‌كاران بوو. به‌ڵام گرینگتر له‌وه له رۆژه‌كانی 18 تا 23ی پوشپه‌ر هاتنه مه‌یدانی خه‌ڵكی نارازی و دانی دروشم له دژی كۆماری ئیسلامی و رێبه‌ری ئه‌م رژیمه بوو. هه‌ر بوویه ده‌كرێت خه‌باتی خوێندكاران و خه‌ڵكی نارازی له‌م رۆژانه دا وه‌ك ده‌ستپێكی جه‌ماوه‌ری بوونه‌وه‌ی خه‌باتی ئازادیخوازانه و رزگاری به‌خشی خه‌ڵكی ئێران له دژی رژیمی ئیسلامی ناو لێ به‌رین، خه‌باتێك كه لایه‌نه‌كانی پرشنگدار و پێشڕه‌ویه‌كه‌ی مان له خه‌باتی جه‌ماوه‌ری و به‌ربڵاوی خه‌ڵک له م سالانه ی دوایی دا بینی.\nله پوشپه‌ری ساڵی 78 دا خه‌ڵك به دروشمی دژی دیكتاتوری ویستی خۆیان بۆ نه‌مانی ئه‌م رژیمه له ئاستێكی جه‌ماوه‌ری دا به‌یان كرد. به‌ڵام ئه‌م خه‌باته رێكخراو و خاوه‌نی رێبه‌ری نه‌بوو. خه‌ڵكی وه‌گیان هاتوو ئه‌وه‌ی كه نه‌یان ده‌ویست له دروشمه‌كانیان دا به‌رزیان ده‌كرده‌وه، به‌ڵام هێشتا ئه‌وه‌ی كه ده‌یان ویست به روونی به‌یان نه‌ده‌كرد. خه‌باتی عه‌زیم و بوێرانه‌ی رۆژه‌كانی 18 تا 23ی پوشپه‌ری ساڵی 1378 به بێ رێكخراو بوون و رێبه‌ری و بێ ئاسۆیه‌كی سیاسی روون، كه‌وته به‌ر هێرشی رێكخراوی كۆماری ئیسلامی و له‌و قوناغه دا سه‌ركوت كرا. ئێستا زیاتر له یه‌ك ساڵه كه جه‌ماوه‌ری خه‌ڵكی نارازی جارێكی دیكه له ئاستێكی به‌ربڵاوتر دا له دژی كۆماری ئیسلامی هاتونه‌ته مه‌یدان. ئه‌م به‌ره‌وروبونه‌وه‌یه ئه‌گه‌ر چی له‌م ماوه‌یه دا هه‌وراز و نشێوه‌ی زۆری به سه‌ر داهاتووه، ئه‌گه‌ر چی له رابردووی خۆی ته‌جره‌به‌ی به‌نرخی وه‌رگرتوه، به‌ڵام هێشتا له‌و كه‌م و كوریانه‌ی كه بووه هوی سه‌ركوتی خه‌باتی پوشپه‌ری ساڵی 78 ره‌نج ده‌بات و داهاتووكه‌شی له گره‌وی چارسه‌ری ئه‌م كه‌م و كوریانه دایه.\nبزوتنه‌وه‌ی ئازادیخوازانه‌ی ئه‌م قوناغه‌ی ئێستا له ئێران له ناوه‌رۆكی خۆی دا رادیكاڵه، به‌ڵام هێشتا رێبه‌ری رادیكاڵ و سه‌راسه‌ری خۆی نه‌دیوه‌ته‌وه. چینی سه‌ره‌كی نارازی له كۆمه‌ڵگا واته چینی كرێكار ئه‌گه‌ر چی پرش و بڵاو، به‌ڵام به شێوه‌یه‌كی به‌ربڵاو له ناره‌زایه‌تی ئه‌م ده‌وره‌یه دا به‌شدار بوو، به‌ڵام هێشتا نه‌یتوانیوه موركی خۆی له سه‌ر ره‌وتی ئه‌م خه‌باته وه‌ك چینێكی سه‌ربه‌خۆ و رێكخراو دابنێ. هه‌ل و مه‌رجی دژوار و له تاقه‌ت به‌ده‌ری كار و ژیانی چینی كرێكاری ئێران ئه‌م چینه ناچار ده‌كات تا له گه‌ڵ هۆكاره‌كانی ئه‌م هه‌ژاری و نه‌هامه‌تیه دا به‌ره‌وروبێته‌وه. ئه‌م خه‌باته ده‌بێته هێزی بزوێنه‌ری خه‌بات له دژی دیكتاتوری ده‌سه‌ڵات دار. له جه‌رگه‌ی ئه‌م زه‌مینه واقعیانه دایه كه پێشڕه‌وانی بزوتنه‌وه‌ی كرێكاری، خوێندكاران و لاوانی سوسیالیست و كومونیست، له هه‌ل و مه‌رجی له باری ئه‌م ده‌وره‌یه و له هاوسه‌نگی هێزێك كه به زه‌ره‌ری رژیم گۆڕاوه، ده‌بێت سه‌رقالی پێك هێنانی په‌یوه‌ندی له نێوان خه‌باتی پرش و بڵاوی كرێكاران بن، سه‌رقاڵی جه‌ماوه‌ری كردنه‌وه‌ی دروشمه‌كانی دیموكراتیك، شوڕشگێرانه و سوسیالیستی بن، خۆیان به شكل دان به ته‌شه‌كوله‌كانی كرێكاریه‌وه ماندو بكه‌ن و سه‌رقالی دامه‌زراندنی ته‌شه‌كوله‌گه‌لێك بن كه په‌یوه‌ندی له نێوان خه‌ڵكی نارازی پێك بێنیت و سه‌رقالی جێگیر كردنی جێگا و شوێنی خۆیان وه‌ك رێبه‌ری واقعی و راسته‌قینه‌ی خه‌باتی رزگاری به‌خش له ئێران بن و ئه‌مه ئه‌م ده‌رس و ته‌جره‌به‌یه كه ده‌بێت له روداوه‌كانی 18ی پوشپه‌ری ساڵی 1378 و ساڵه‌كانی دواتری وه‌ریبگرێن.